**SKUODO RAJONO SAVIVALDYBĖS TARYBA**  
  
**SPRENDIMAS**

**Dėl naujo kitos paskirties valstybinės žemės sklypo, esančio LENKIMŲ miestelyje, Skuodo rajono savivaldybėje, nuomos be aukciono**

2025 m. vasario 17 d. Nr. T10-36

Skuodas

Vadovaudamasi Lietuvos Respublikos vietos savivaldos įstatymo 15 straipsnio 2 dalies 20 punktu, Lietuvos Respublikos žemės įstatymo 7 straipsnio 1 dalies 2 punktu, 9 straipsnio 1 dalies 1 punktu, 6 dalies 2 punktu, Kitos paskirties valstybinės žemės sklypų pardavimo ir nuomos taisyklių, patvirtintų Lietuvos Respublikos Vyriausybės 1999 m. kovo 9 d. nutarimu Nr. 260 „Dėl Kitos paskirties valstybinės žemės sklypų pardavimo ir nuomos taisyklių patvirtinimo“, 2, 44 ir 66 punktais, Lietuvos Respublikos Vyriausybės 1999 m. vasario 24 d. nutarimo Nr. 205 „Dėl žemės įvertinimo tvarkos“ 5.9 papunkčiu bei atsižvelgdama į Lietuvos geologijos tarnybos prie Aplinkos ministerijos 2024 m. vasario 11 d. leidimą Nr. PV108-5057-25 naudoti požeminio vandens išteklius ir į UAB „Skuodo vandenys“ direktoriaus 2025 m. sausio 8 d. prašymą, Skuodo rajono savivaldybės taryba nusprendžia:

1. Išnuomoti be aukciono UAB ,,Skuodo vandenys“ 0,8330 ha kitos paskirties valstybinės žemės sklypą, kadastro Nr. 7520/0006:535, esantį Lenkimų miestelyje, Skuodo rajono savivaldybėje, leidimo naudotis požeminio vandens išteklius galiojimo laikotarpiui, bet ne ilgiau kaip 99 metams, pagal valstybinės žemės nuomos sutarties projekte nurodytas sąlygas (pridedama).

2. Pavesti Skuodo rajono savivaldybės merui Stasiui Gutautui pasirašyti sprendimo 1 punkte nurodytos žemės sklypo nuomos sutartį ir visus kitus dokumentus, susijusius su šiuo pavedimu.

3. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (J. Janonio g. 24, Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.

|  |  |
| --- | --- |
| Savivaldybės meras |  |

Jolanta Juškienė, tel. (0 440) 44 868