**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL VALSTYBINĖS ŽEMĖS SKLYPO, ESANČIO MOSĖDŽIO miestelyje, skuodo rajono SAVIVALDYBĖJE, PERDAVIMO NAUDOTIS NEATLYGINTINAI**

2025 m. vasario 17 d. Nr. T10-37

Skuodas

**1. Parengto sprendimo projekto tikslas ir uždaviniai.**

Šio sprendimo tikslas – perduoti Žemaitijos saugomų teritorijų direkcijai naudotis neatlygintinai kitos paskirties 1,3623 ha žemės sklypą (kadastro Nr. 7527/0009:180, unikalus Nr. 4400-4878-1986), esantį Mosėdžio miestelyje, Skuodo r. sav., valstybės funkcijoms atlikti – saugomų teritorijų apsaugai ir tvarkymui bei dalyvavimui „Interreg“ VI-A Latvijos–Lietuvos bendradarbiavimo per sieną 2021–2027 programos projekte „Protecting Biodiversity from Invasive Alien Species“/INVAGO, skirtame invazinių augalų rūšių kontrolei.

**Savivaldybės tarybai prieš priimant sprendimą dėl patikėjimo teise perduoto valstybinės žemės sklypo panaudos sandorio sudarymo, sprendimo projektą būtina apsvarstyti atitinkamame komitete bei gauti Nacionalinės žemės tarnybos išvadą, Žemės įstatymo 362 straipsnio 8 dalyje nustatyta tvarka.**

**2. Siūlomos teisinio reguliavimo nuostatos.**

Skuodo rajono savivaldybė patikėjimo teise valdo 1,3623 ha žemės sklypą (kadastro Nr. 7527/0009:180, unikalus Nr. 4400-4878-1986), esantį Mosėdžio miestelyje, Skuodo r. sav., kurio paskirtis yra kitos paskirties žemė, o naudojimo būdas – atskirųjų želdynų teritorijos.

Lietuvos Respublikos vietos savivaldos įstatymo 15 straipsnio 2 dalies 20 punkte nustatyta, kad išimtinė savivaldybės tarybos funkcija – sprendimų dėl savivaldybei patikėjimo teise perduotos valstybinės žemės valdymo, naudojimo ir disponavimo priėmimas.

Žemės įstatymo 7 straipsnio 1 dalies 2 punkte nurodyta, kad valstybinės žemės patikėjimo teisės subjektai (patikėtiniai) yra  savivaldybės – savivaldybės teritorijoje esančių miestų ir miestelių teritorijų ribose valstybinės žemės, perduotos Vyriausybės nutarimu.

8 straipsnio 3 dalies 1 punktas nurodo, kad valstybinės žemės sklypus neatlygintinai naudotis įstatymų ir kitų teisės aktų nustatyta tvarka perduoda savivaldybių tarybos – kai valstybinės žemės sklypai perduoti patikėjimo teise savivaldybėms. Sprendimą perduoti neatlygintinai naudotis valstybinės žemės sklypą priima savivaldybės taryba, o valstybinės žemės panaudos sutartį sudaro savivaldybės meras arba jo įgaliotas savivaldybės administracijos direktorius.

Valstybinės žemės perdavimo neatlygintinai naudotis taisyklės, patvirtintos Lietuvos Respublikos Vyriausybės 1995 m. lapkričio 13 d. nutarimu Nr. 1428 „Dėl Valstybinės žemės perdavimo neatlygintinai naudotis taisyklių patvirtinimo“, reglamentuoja valstybinės žemės sklypų perdavimo neatlygintinai naudotis tvarką.

**3. Laukiami rezultatai**.

Žemaitijos saugomų teritorijų direkcija, neatlygintinai naudodama valstybinės žemės sklypą saugomų teritorijų apsaugai ir tvarkymui, turės galimybę dalyvauti ES finansuojamuose projektuose.

**4. Lėšų poreikis sprendimui įgyvendinti ir jų šaltiniai.**

Savivaldybės biudžeto lėšos nereikalingos.

**5. Sprendimo projekto autorius ir (ar) autorių grupė.**

Pranešėjas **–** Statybos, investicijų ir turto valdymo skyriaus vedėjas Vygintas Pitrėnas.

Rengėja – Statybos, investicijų ir turto valdymo skyriaus vyriausioji specialistė Jolanta Juškienė.