Skuodo rajono savivaldybės tarybos

2025 m. d. sprendimo Nr. T10-

priedas

**VALSTYBINĖS ŽEMĖS PANAUDOS SUTARTIS**

2025 m. d. Nr.(4.1.8.) R5-

Skuodas

Lietuvos valstybė, atstovaujama Skuodo rajono savivaldybės mero Stasio Gutauto, veikiančio pagal Skuodo rajono savivaldybės tarybos 2025 m. d. sprendimą Nr. T9-..., toliau vadinama panaudos davėju, ir Žemaitijos saugomų teritorijų direkcija, kodas 306109002, buveinės adresas: Dumbrių g. 3, Ožtakių kaimas, Telšių r. savivaldybė, atstovaujama direktoriaus Mindaugo Balčiūno, toliau vadinama panaudos gavėju, sudarė šią sutartį:

1. Panaudos davėjas perduoda neatlygintinai naudotis, o panaudos gavėjas priima 1,3623 ha ploto žemės sklypą, kadastro Nr. 7527/0009:180, unikalus Nr. 4400-4878-1986, esantį Mosėdžio miestelyje, Skuodo r. savivaldybėje, pagrindinė žemės naudojimo paskirtis – kita, naudojimo būdas – atskirųjų želdynų teritorijos.

2. Perduodamas žemės sklypas reikalingas valstybės funkcijoms vykdyti – saugomų teritorijų apsaugai ir tvarkymui, įgyvendinimui biologinės įvairovės ir kraštovaizdžio apsaugos, tvarkymo ir ekosistemų atkūrimo priemonių Dubysos, Kurtuvėnų, Salantų, Tytuvėnų, Varnių, Ventos, Žagarės regioniniuose parkuose ir Kamanų valstybiniame gamtiniame rezervate, taip pat Valstybinės saugomų teritorijų tarnybos prie Aplinkos ministerijos nustatytoje ir Direkcijai priskirtoje Lietuvos Respublikos teritorijos dalyje, įskaitant joje esančias kitas saugomas teritorijas, „Natura 2000“ tinklo teritorijas.

3. Žemės sklypas perduodamas neatlygintinai naudotis „Interreg“ VI-A Latvijos–Lietuvos bendradarbiavimo per sieną 2021–2027 programos projekto „Protecting Biodiversity from Invasive Alien Species“/INVAGO, skirto invazinių rūšių kontrolei, vykdymo laikotarpiui, bet ne ilgiau kaip iki 2035 m. gruodžio 31 d. skaičiuojant nuo šios sutarties sudarymo dienos.

4. Perduodamame neatlygintinai naudotis žemės sklype esančių žemės savininkui ar kitiems asmenims nuosavybės teise priklausančių statinių ir įrenginių naudojimosi sąlygos, naujų pastatų, statinių statybos, kelių tiesimo, vandens telkinių įrengimo ir kitos sąlygos, taip pat pastatų ir (ar) įrenginių naudojimo sąlygos pasibaigus žemės sklypo panaudos terminui:

4.1. žemės sklype statyti naujus statinius ar įrenginius ir rekonstruoti esamus teisės aktų nustatyta tvarka;

4.2. pastatų ir (ar) įrenginių naudojimo sąlygos pasibaigus žemės sklypo panaudos terminui sprendžiamos Lietuvos Respublikos įstatymų nustatyta tvarka.

5. Disponavimo iš žemės sklypo gautomis pajamomis ir jame išauginta produkcija sąlygos – nėra.

6. Žemės naudojimo apribojimai, servitutai: kelio servitutas-teisė naudotis pėsčiųjų taku (tarnaujantis daiktas)-0,085 ha.

7. Trečiųjų asmenų teisės į perduodamą neatlygintinai naudotis žemės sklypą – nėra.

8. Žemės sklypo vertė – 8130 Eur (aštuoni tūkstančiai vienas šimtas trisdešimt eurų).

9. Kiti su neatlygintinai perduodamo žemės sklypo naudojimu ir grąžinimu, pasibaigus panaudos sutarčiai, susiję panaudos davėjo ir panaudos gavėjo įsipareigojimai – nėra.

10. Panaudos gavėjo išlaidų žemės ūkio paskirties žemei pagerinti atlyginimas – nėra.

11. Šalys įsipareigoja laikytis žemės sklypui pagal Lietuvos Respublikos specialiųjų žemės naudojimo sąlygų įstatymą nustatytų specialiųjų žemės naudojimo sąlygų, kurios įregistruotos Nekilnojamojo turto registre.

12. Šalys už žemės panaudos sutarties pažeidimus atsako Lietuvos Respublikos civilinio kodekso nustatyta tvarka.

13. Sutartis panaudos davėjo reikalavimu nutraukiama prieš terminą, jeigu panaudos gavėjas naudojasi žemės sklypu ne pagal sutartyje nurodytas sąlygas, perduoda žemės sklypą naudotis trečiajam asmeniui, nebeatlieka funkcijų, kurioms buvo perduotas neatlygintinai naudotis valstybinės žemės sklypas, jeigu pagal parengtą naują arba pakeistą ir nustatyta tvarka patvirtintą teritorijų planavimo dokumentą ar žemės valdos projektą šis žemės sklypas paimamas visuomenės poreikiams, taip pat jeigu parduodami valstybei ar savivaldybei nuosavybės teise priklausantys statiniai pagal disponavimą valstybės ir savivaldybės turtu reglamentuojančius teisės aktus, jeigu panaudos gavėjas savo lėšomis per 3 mėnesius nuo sutarties sudarymo dienos neįregistravo sutarties Nekilnojamojo turto registre arba panaudos davėjo reikalavimu nepašalino sutarties sąlygų pažeidimo. Sutartis gali būti nutraukiama ir kitais Lietuvos Respublikos civilinio kodekso, kitų Lietuvos Respublikos įstatymų nustatytais atvejais.

14. Panaudos gavėjas turi teisę nutraukti panaudos sutartį, apie tai įspėjęs kitą šalį ne vėliau kaip prieš vieną mėnesį.

15. Sutarties pakeitimai ir papildymai galioja, jeigu jie sudaryti raštu ir nustatytąja tvarka pasirašyti abiejų šalių.

16. Prie šios sutarties pridedamas perduodamo neatlygintinai naudotis žemės sklypo planas M 1:1000 kaip neatskiriama sudedamoji šios sutarties dalis.

17. Panaudos sutartį panaudos gavėjas savo lėšomis per 3 mėnesius įregistruoja Nekilnojamojo turto registre.

18. Ginčai dėl šios sutarties sprendžiami Lietuvos Respublikos įstatymų nustatyta tvarka.

19. Ši sutartis įsigalioja nuo jos pasirašymo momento.

20. Sutartis sudaryta 1 elektroniniu sutarties egzemplioriumi, kurį šalys pasidalina elektroninių ryšių priemonėmis.

|  |  |
| --- | --- |
| Panaudos davėjas  Panaudos gavėjas | Stasys Gutautas  Mindaugas Balčiūnas |