**SKUODO RAJONO SAVIVALDYBĖS TARYBA**  
  
**SPRENDIMAS**

**DĖL VALSTYBINĖS ŽEMĖS SKLYPO, ESANČIO**

**MOSĖDŽIO miestelyje, skuodo rajono SAVIVALDYBĖJE, PERDAVIMO NAUDOTIS NEATLYGINTINAI**

2025 m. vasario 17 d. Nr. T10-37

Skuodas

Vadovaudamasi Lietuvos Respublikos vietos savivaldos įstatymo 15 straipsnio 2 dalies 20 punktu, Lietuvos Respublikos žemės įstatymo 7 straipsnio 1 dalies 2 punktu ir 8 straipsnio 3 dalies 1 punktu, Valstybinės žemės perdavimo neatlygintinai naudotis taisyklėmis, patvirtintomis Lietuvos Respublikos Vyriausybės 1995 m. lapkričio 13 d. nutarimu Nr. 1428 „Dėl Valstybinės žemės perdavimo neatlygintinai naudotis taisyklių patvirtinimo“, ir atsižvelgdama į Žemaitijos saugomų teritorijų direkcijos direktoriaus 2025 m. sausio 29 d. prašymą gautą per ŽPDRIS (paslaugos Nr. ZPAN-163902), Skuodo rajono savivaldybės taryba nusprendžia:

1. Perduoti Žemaitijos saugomų teritorijų direkcijai neatlygintinai naudotis 1,3623 ha valstybinės žemės sklypą, esantį Mosėdžio miestelyje, Skuodo r. sav., kadastro Nr. 7527/0009:180, unikalus Nr. 4400-4878-1986, valstybės funkcijoms atlikti, valstybinės žemės panaudos sutarties projekte, kuris yra neatsiejama šio sprendimo dalis, nurodytomis sąlygomis (pridedama).
2. Nustatyti, kad žemės sklypas perduodamas neatlygintinai naudotis saugomų teritorijų apsaugai ir tvarkymui bei dalyvavimui „Interreg“ VI-A Latvijos–Lietuvos bendradarbiavimo per sieną 2021–2027 programos projekte „Protecting Biodiversity from Invasive Alien Species“/INVAGO, skirtame invazinių augalų rūšių kontrolei, iki 2035 m. gruodžio 31 d.

3. Pavesti Skuodo rajono savivaldybės merui Stasiui Gutautui pasirašyti sprendimo 2 punkte nurodyto žemės sklypo panaudotos sutartį ir visus kitus dokumentus, susijusius su šiuo pavedimu.

4. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (J. Janonio g. 24, Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.

|  |  |
| --- | --- |
| Savivaldybės meras |  |

Jolanta Juškienė, tel. (0 440) 44 868