**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL ATSTOVO DELEGAVIMO Į SKUODO MIESTO VIETOS VEIKLOS GRUPĖS VALDYMO ORGANĄ**

2025 m. kovo 10 d. Nr. T10-59

Skuodas

**1. Parengto sprendimo projekto tikslas ir uždaviniai.**

Vadovaujantis Vietos plėtros strategijų rengimo ir atrankos taisyklių, patvirtintų Lietuvos Respublikos vidaus reikalų ministro 2022 m. spalio 28 d. įsakymu Nr. 1V-672 „Dėl Vietos plėtros strategijų rengimo ir atrankos taisyklių patvirtinimo“, 4.3.3 papunkčiu, Skuodo miesto vietos veiklos grupės (toliau – VVG) valdymo organe atstovauti viešajam interesui deleguojamas  savivaldybės valdomos įmonės, administravimo subjekto ar kitos VVG teritorijoje veikiančios valstybės įstaigos, organizacijos atstovas. Skuodo rajono savivaldybės (toliau – Savivaldybės) tarybos 2024 m. vasario 29 d. sprendimu Nr. T9-39 „Dėl atstovo delegavimo į Skuodo miesto vietos veiklos grupės valdymo organą“ į Skuodo miesto VVG valdymo organą – visuotinį susirinkimą – buvo deleguota Savivaldybės Teisės, personalo ir dokumentų valdymo skyriaus vyresnioji specialistė Regina Šeputienė. Atsižvelgiant į 2025 m. vasario 18 d. Savivaldybės Teisės, personalo ir dokumentų valdymo skyriaus vyresnioji specialistės Reginos Šeputienės pateiktą prašymą (pridedama), teikiamas Savivaldybės tarybos sprendimo projektas, kuriuo Skuodo rajono savivaldybės administracijos Teisės, personalo ir dokumentų valdymo skyriaus vyriausioji specialistė Reda Lenkytė-Maniukė deleguojama į Skuodo miesto VVG valdymo organą – visuotinį susirinkimą.

**2. Siūlomos teisinio reguliavimo nuostatos.**

Vietos plėtros strategijų rengimo ir atrankos taisyklės, patvirtintos Lietuvos Respublikos vidaus reikalų ministro 2022 m. spalio 28 d. įsakymu Nr. 1V-672 „Dėl Vietos plėtros strategijų rengimo ir atrankos taisyklių patvirtinimo“.

**3. Laukiami rezultatai.**

Tinkamas viešojo sektoriaus atstovavimas viešajam interesui Skuodo miesto VVG veikloje.

**4. Lėšų poreikis sprendimui įgyvendinti ir jų šaltiniai.**

Sprendimo įgyvendinimui lėšų nereikės.

**5. Sprendimo projekto autorius ir (ar) autorių grupė.**

Rengėja – Skuodo rajono savivaldybės administracijos Teisės, personalo ir dokumentų valdymo skyriaus vyresnioji specialistė Regina Šeputienė.