**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL SKUODO RAJONO SAVIVALDYBĖS TARYBOS 2023 M. GEGUŽĖS 11 D. SPRENDIMO NR. T9-83 „DĖL ATSTOVŲ DELEGAVIMO Į SKUODO VIETOS VEIKLOS GRUPĖS VALDYBĄ“ PAKEITIMO**

2025 m. kovo 10 d. T10-61

Skuodas

**1. Parengto sprendimo projekto tikslas ir uždaviniai.**

Skuodo rajono savivaldybės taryba yra Skuodo vietos veiklos grupės (toliau – Skuodo VVG) steigėja. Šiuo sprendimo projektu siūloma į Skuodo VVG valdybą deleguoti Skuodo rajono savivaldybės administracijos Skuodo miesto seniūnijos vyresniąją specialistę Giną Poškienę.

**2. Siūlomos teisinio reguliavimo nuostatos.**

Skuodo rajono savivaldybės tarybos 2023 m. gruodžio 21 d. sprendimu Nr. T9-230 „Dėl Skuodo rajono savivaldybės tarybos 2023 m. gegužės 11 d. sprendimo Nr. T9-83 „Dėl atstovų delegavimo į Skuodo vietos veiklos grupės valdybą“ pakeitimo“ į Skuodo vietos veiklos valdybą buvo deleguota Skuodo rajono savivaldybės administracijos jaunimo reikalų koordinatorė (vyriausioji specialistė) Edita Laivienė. Atsižvelgiant į Skuodo rajono savivaldybės administracijos jaunimo reikalų koordinatorės (vyriausiosios specialistės) Editos Laivienės 2025 m. vasario 18 d. prašymą, siūloma pakeisti šio sprendimo 1.1 papunktį.

**3. Laukiami rezultatai.**

Deleguotas asmuo atstovaus Skuodo rajono savivaldybei Skuodo VVG valdyboje.

**4. Lėšų poreikis sprendimui įgyvendinti ir jų šaltiniai.**

Papildomų lėšų nereikės.

**5. Sprendimo projekto autorius ir (ar) autorių grupė.**

Rengėja – Skuodo rajono savivaldybės administracijos Teisės, personalo ir dokumentų valdymo skyriaus vyresnioji specialistė Regina Šeputienė.