**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL SKUODO RAJONO SAVIVALDYBĖS TARYBOS 2024 M. KOVO 28 D. SPRENDIMO NR. T9-64 „DĖL SKUODO RAJONO SAVIVALDYBĖS PETICIJŲ KOMISIJOS SUDARYMO IR JOS NUOSTATŲ PATVIRTINIMO“ PAKEITIMO**

2025 m. kovo 10 d. Nr. T10-62

Skuodas

**1. Parengto sprendimo projekto tikslas ir uždaviniai.**

Vadovaudamasi Lietuvos Respublikos vietos savivaldos įstatymo 15 straipsnio 2 dalies 4 punktu, Lietuvos Respublikos peticijų konstitucinio įstatymo 4 straipsnio 4 dalimi, reikalinga pakeisti Skuodo rajono savivaldybės peticijų komisijos (toliau – Komisijos) nuostatų 16 punktą, kuriame numatytos balsavimo procedūros bei 20 punktą, kuriuo nustatoma, jog Komisijos sekretorius nėra Komisijos narys. Taip pat sprendimo projektu keičiama Komisijos sudėtis.

**2. Siūlomos teisinio reguliavimo nuostatos.**

Lietuvos Respublikos vietos savivaldos bei Lietuvos Respublikos peticijų konstitucinio įstatymai.

**3. Laukiami rezultatai.**

Komisijos nuostatai ir sudėtis atitiks teisinį reglamentavimą.

**4. Lėšų poreikis sprendimui įgyvendinti ir jų šaltiniai.**

Lėšų poreikio nėra.

**5. Sprendimo projekto autorius ir (ar) autorių grupė.**

Rengėja – Skuodo rajono savivaldybės administracijos Teisės, personalo ir dokumentų valdymo skyriaus vyresnioji specialistė Regina Šeputienė.