**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL PRITARIMO SKUODO MIESTO BENDROJO PLANO SPRENDINIŲ ĮGYVENDINIMO STEBĖSENOS ATASKAITAI**

2025 m. kovo 14 d. Nr. T10-64

Skuodas

**1. Parengto sprendimo projekto tikslas ir uždaviniai.**

Sprendimo projekto tikslas – pritarti Skuodo miesto bendrojo plano sprendinių įgyvendinimo stebėsenos ataskaitai. Savivaldybės tarybai pritarus Skuodo miesto bendrojo plano sprendinių įgyvendinimo stebėsenos ataskaitai, ataskaita bus tvirtinama Administracijos direktoriaus įsakymu. Skuodo miesto bendrasis planas (toliau – Bendrasis planas) yra parengtas ir patvirtintas Skuodo rajono savivaldybės tarybos 2008 m. liepos 31 d. sprendimu Nr. T9-124 „Dėl Skuodo miesto bendrojo plano tvirtinimo“. Bendrojo plano konkretizuoti sprendiniai suformuoti iki 2018 metų, tai yra dešimčiai metų. Didelė dalis Bendrojo plano priemonių yra įgyvendintos, dalis nepradėta vykdyti ir nemaža dalis priemonių yra neįgyvendinta, nes jau tapo nebeaktualu. Atsižvelgiant į Bendrojo plano sprendinių įgyvendinimo stebėsenos rezultatus, nagrinėjamu laikotarpiu įsigaliojusių LR teritorijos bendrojo plano, pasikeitusių teritorijų planavimą reglamentuojančių teisės aktų (LR teritorijų planavimo įstatymas, Kompleksinio teritorijų planavimo dokumentų rengimo taisyklės), LR savivaldybių infrastruktūros plėtros įstatymo, LR atsinaujinančių išteklių energetikos įstatymo ir dėl daugumos įgyvendintų arba nepradėtų vykdyti, nebeaktualių Bendrojo plano sprendinių, dėl besikeičiančių Skuodo miesto vystymosi tendencijų ir perspektyvų, besikeičiančių gyvenamosios aplinkos standartų, išorinių investicijų sudaromų galimybių, daroma išvada, kad reikalinga keisti Bendrąjį planą

**2. Siūlomos teisinio reguliavimo nuostatos.**

Sprendimo projektas parengtas vadovaujantis Lietuvos Respublikos vietos savivaldos įstatymo 15 straipsnio 4 dalimi, Lietuvos Respublikos teritorijų planavimo įstatymo 29 straipsnio 5 dalimi, Kompleksinio teritorijų planavimo dokumentų sprendinių įgyvendinimo stebėsenos turinio ir stebėsenos atlikimo tvarkos aprašo, patvirtinto Lietuvos Respublikos aplinkos ministro 2014 m. sausio 7 d. įsakymu Nr. D1-21 „Dėl Kompleksinio teritorijų planavimo dokumentų sprendinių įgyvendinimo stebėsenos turinio ir stebėsenos atlikimo tvarkos aprašo patvirtinimo“, 25 punktu.

**3. Laukiami rezultatai.**

Savivaldybės tarybai pritarus ataskaita bus tvirtinama planavimo organizatoriaus (Administracijos direktoriaus) įsakymu. Patvirtinta ataskaita bus pagrindas keisti Bendrąjį planą.

**4. Lėšų poreikis sprendimui įgyvendinti ir jų šaltiniai.**

Sprendimo įgyvendinimui lėšos nereikalingos.

**5. Sprendimo projekto autorius ir (ar) autorių grupė.**

Pranešėjas – Skuodo rajono savivaldybės administracijos Statybos, investicijų ir turto valdymo skyriaus vyresnioji specialistė Elena Čiunkienė. Sprendimo projekto rengėja – Skuodo rajono savivaldybės administracijos Statybos, investicijų ir turto valdymo skyriaus vyresnioji specialistė Elena Čiunkienė. Skuodo miesto bendrojo plano sprendinių įgyvendinimo stebėsenos ataskaitos rengėjas – UAB CityForm LT.