**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL ILGALAIKIO IR TRUMPALAIKIO MATERIALIOJO TURTO PERĖMIMO SKUODO RAJONO SAVIVALDYBĖS NUOSAVYBĖN IR JO PERDAVIMO VALDYTI, NAUDOTI IR DISPONUOTI JUO PATIKĖJIMO TEISE**

2025 m. kovo d. Nr. T10-

Skuodas

**1. Parengto sprendimo projekto tikslas ir uždaviniai.**

Sprendimo projekto tikslas – perimti Skuodo rajono savivaldybės nuosavybėn savarankiškosioms savivaldybės funkcijoms įgyvendinti valstybės nuosavybės teise ir Lietuvos nacionalinės Martyno Mažvydo bibliotekos patikėjimo teise valdomą valstybės trumpalaikį materialųjį turtą, kuris įsigytas įgyvendinant projektą „Bibliotekos pažangai“ ir iš projektui „Bibliotekų kompiuterizavimas“ skirtų valstybės biudžeto lėšų, perduoti gautą turtą Skuodo rajono savivaldybės R. Granausko viešosios bibliotekos veiklai plėtoti ir teikti geros kokybės paslaugas bibliotekos vartotojams bei atnaujinti viešai prieigai, vartotojų mokymams ir el. paslaugų teikimui skirtus kompiuterius, plėtojant viešosios interneto prieigos paslaugų teikimą.

**2. Siūlomos teisinio reguliavimo nuostatos.**

Pagal šiuo metu galiojančius teisės aktus – Lietuvos Respublikos vietos savivaldos įstatymo 6 straipsnio 13 punktą, 15 straipsnio 2 dalies 19 punktą, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 2 punktą, 12 straipsnio 2 dalį, 20 straipsnio 1 dalies 4 punktą, Skuodo rajono savivaldybės tarybos 2021 m. gegužės 27 d. sprendimu Nr. T9-113 „Dėl Skuodo rajono savivaldybės turto, perduodamo valdyti, naudoti ir disponuoti patikėjimo teise, tvarkos aprašo patvirtinimo“ patvirtinto Skuodo rajono savivaldybės turto, perduodamo valdyti, naudoti ir disponuoti patikėjimo teise, tvarkos aprašo 6.1 ir 8.1 papunkčius, sprendimą dėl savivaldybei priklausančio turto patikėjimo teisės perdavimo priima savivaldybės taryba.

**3. Laukiami rezultatai.**

Perimti Lietuvos nacionalinės Martyno Mažvydo bibliotekos patikėjimo teise valdomą valstybės trumpalaikį materialųjį turtą Skuodo rajono savivaldybės nuosavybėn savarankiškosioms savivaldybės funkcijoms įgyvendinti, naudojant perimtą turtą Skuodo rajono savivaldybės R. Granausko viešosios bibliotekos veiklai plėtoti.

**4. Lėšų poreikis sprendimui įgyvendinti ir jų šaltiniai.**

Lėšos sprendimui įgyvendinti nereikalingos.

**5. Sprendimo projekto autorius ir (ar) autorių grupė.**

Rengėja – Statybos, investicijų ir turto valdymo skyriaus vyriausioji specialistė Elena Žukauskaitė.

Pranešėjas – Statybos, investicijų ir turto valdymo skyriaus vedėjas Vygintas Pitrėnas.