**SKUODO rajono savivaldybės taryba**

**SPRENDIMAS**

**DĖL ILGALAIKIO IR TRUMPALAIKIO MATERIALIOJO TURTO PERĖMIMO SKUODO RAJONO SAVIVALDYBĖS NUOSAVYBĖN IR JO PERDAVIMO VALDYTI, NAUDOTI IR DISPONUOTI JUO PATIKĖJIMO TEISE**

2025 m. kovo 17 d. Nr. T10-74

Skuodas

Vadovaudamasi Lietuvos Respublikos vietos savivaldos įstatymo 6 straipsnio 13 punktu, 15 straipsnio 2 dalies 19 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 2 punktu, 12 straipsnio 2 dalimi, 20 straipsnio 1 dalies 4 punktu, Skuodo rajono savivaldybės tarybos 2021 m. gegužės 27 d. sprendimu Nr. T9-113 „Dėl Skuodo rajono savivaldybės turto, perduodamo valdyti, naudoti ir disponuoti patikėjimo teise, tvarkos aprašo patvirtinimo“ patvirtinto Skuodo rajono savivaldybės turto, perduodamo valdyti, naudoti ir disponuoti patikėjimo teise, tvarkos aprašo 6.1 ir 8.1 papunkčiais ir atsižvelgdama į Nacionalinės švietimo agentūros 2025 m. sausio 28 d. raštą Nr. SD-25-89„Dėl sutikimo perimti valstybės turtą“, 2025 m. vasario 25 d. raštą Nr. SD-25-174 „Aiškinamasis raštas dėl sutikimo perimti valstybės turtą“, Skuodo rajono savivaldybės taryba nusprendžia:

1. Sutikti perimti Skuodo rajono savivaldybės nuosavybėn savivaldybės savarankiškajai funkcijai – gyventojų kultūros ugdymas ir etninės kultūros puoselėjimas – vykdyti valstybei nuosavybės teise priklausantį ir šiuo metu Lietuvos nacionalinės Martyno Mažvydo bibliotekos patikėjimo teise valdomą ilgalaikį ir trumpalaikį materialųjį turtą (pridedama).

2. Perduoti 1 punkte nurodytą turtą, Vyriausybės nutarimu perėmus Skuodo rajono savivaldybės nuosavybėn, Skuodo rajono savivaldybės R. Granausko viešajai bibliotekai valdyti, naudoti ir disponuoti juo patikėjimo teise.

1. Įgalioti Skuodo rajono savivaldybės administracijos direktorę Levutę Staniuvienę ir Skuodo rajono savivaldybės R. Granausko viešosios bibliotekos direktorių Joną Grušą pasirašyti turto perdavimo–priėmimo aktą.
2. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (J. Janonio g. 24, Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.

|  |  |
| --- | --- |
| Savivaldybės meras |  |

Elena Žukauskaitė, tel. 0 638 13 712