**SKUODO rajono savivaldybės taryba**

**SPRENDIMAS**

**DĖL SKUODO RAJONO SAVIVALDYBĖS TARYBOS 2022 M. GRUODŽIO 22 D. SPRENDIMO NR. T9-228 „DĖL SAVIVALDYBĖS TURTO PERDAVIMO VALDYTI IR NAUDOTI PAGAL PANAUDOS SUTARTĮ“ PAKEITIMO**

2025 m. kovo 17 d. Nr. T10-75

Skuodas

Vadovaudamasi Lietuvos Respublikos vietos savivaldos įstatymo 6 straipsnio 12 punktu, 15 straipsnio 2 dalies 19 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalies 2 punktu ir atsižvelgdama į Viešosios įstaigos Ylakių globos namų 2025 m. kovo 4 d. prašymą Nr. D2-11-(1.16 Mr) „Dėl turto panaudos sutarties pratęsimo“ bei įvertinusi poveikį konkurencijai ir atitiktį valstybės pagalbos reikalavimams, Skuodo rajono savivaldybės taryba nusprendžia:

1. Pakeisti Skuodo rajono savivaldybės tarybos 2022 m. gruodžio 22 d. sprendimą Nr. T9-228 „Dėl savivaldybės turto perdavimo valdyti ir naudoti pagal panaudos sutartį“ ir 1 punktą išdėstyti taip:

„1. Perduoti viešajai įstaigai Ylakių globos namams Skuodo rajono savivaldybei nuosavybės teise priklausantį, Skuodo rajono savivaldybės administracijos patikėjimo teise valdomą nekilnojamąjį turtą – vaikų globos namų su gydymo paskirties patalpomis pastatą (unikalus Nr. 7598-7008-3010), katilinės pastatą (unikalus Nr. 7598-7008-3020), kiemo statinius (pavėsines, pažymėtas plane 4I1p ir 6I1p, tvorą, kiemo aikštelę, unikalus Nr. 7598-7008-3031) ir valymo įrenginius (unikalus Nr. 4400-1125-1613), esančius Salantų g. 7, Barstyčių mstl., Skuodo r. sav., valdyti, naudoti ir disponuoti pagal panaudos sutartį globos namų veiklai vykdyti nuo 2023 m. sausio 4 d. iki 2033 m. sausio 4 d. Turto įsigijimo vertė 894 579,80 Eur, likutinė vertė 2025 m. kovo 31 d. 472 974,46 Eur.“.

2. Pavesti Skuodo rajono savivaldybės administracijos direktorei Levutei Staniuvienei pasirašyti susitarimą dėl sprendimo 1 punkte nurodytos turto panaudos sutarties pakeitimo.

3. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (J. Janonio g. 24, Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.

|  |  |
| --- | --- |
| Savivaldybės meras |  |

Elena Žukauskaitė, tel. 0 638 13 713