**SKUODO rajono savivaldybės taryba**

**SPRENDIMAS**

**DĖL savivaldybės TURTO PERDAVIMO VALDYTI IR NAUDOTI PAGAL PANAUDOS SUTARTĮ**

2022 m. gruodžio 22 d. Nr. T9-228

Skuodas

Vadovaudamasi Lietuvos Respublikos vietos savivaldos įstatymo 6 straipsnio 12 punktu, 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalies 2 punktu, Skuodo rajono savivaldybės tarybos 2021 m. gegužės 27 d. sprendimu Nr. T9-112 „Dėl Skuodo rajono savivaldybės turto, perduodamo valdyti ir naudoti pagal panaudos sutartis, tvarkos aprašo patvirtinimo“ patvirtinto Skuodo rajono savivaldybės turto, perduodamo valdyti ir naudoti pagal panaudos sutartis, tvarkos aprašo 4.2, 5.1 papunkčiais ir atsižvelgdama į viešosios įstaigos Ylakių globos namų 2022 m. rugsėjo 22 d. prašymą Nr. D2-101 „Dėl Barstyčių vaikų globos namų patalpų perdavimo VšĮ Ylakių globos namams“, Skuodo rajono savivaldybės taryba n u s p r e n d ž i a:

1. Perduoti viešajai įstaigai Ylakių globos namams Skuodo rajono savivaldybei nuosavybės teise priklausantį, Skuodo rajono savivaldybės administracijos patikėjimo teise valdomą nekilnojamąjį turtą – vaikų globos namų su gydymo paskirties patalpomis pastatą (unikalus Nr. 7598-7008-3010), katilinės pastatą (unikalus Nr. 7598-7008-3020), kiemo statinius (pavėsines pažymėtas plane 4I1p ir 6I1p, tvorą, kiemo aikštelę, unikalus Nr. 7598-7008-3031) ir valymo įrenginius (unikalus Nr. 4400-1125-1613), esančius Salantų g. 7, Barstyčių mstl., Skuodo r. sav., valdyti, naudoti ir disponuoti pagal panaudos sutartį globos namų veiklai vykdyti nuo 2023 m. sausio 4 d. iki ~~2028 m. sausio 4 d.~~ ***2033******m. sausio 4 d.*** Turto įsigijimo vertė 894 579,80 Eur, likutinė vertė ~~2022 m. gruodžio 31 d. 448 220,02 Eur~~ ***2025 m. kovo 31 d. 472 974,46 Eur.“.***

2. Įpareigoti Skuodo rajono savivaldybės administracijos direktorių pasirašyti sprendimo 1 punkte nurodyto turto panaudos sutartį bei turto perdavimo–priėmimo aktą.

3. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (J. Janonio g. 24, Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.

Savivaldybės meras