**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL PRIEMOKOS SKYRIMO SKUODO RAJONO SAVIVALDYBĖS KONTROLĖS IR AUDITO TARNYBOS SAVIVALDYBĖS KONTROLIEREI SIMAI JABLONSKIENEI**

2025 m. kovo 17 d. Nr. T10-76

Skuodas

**1. Parengto sprendimo projekto tikslas ir uždaviniai.**

Teisės aktų nustatyta tvarka skirti Skuodo rajono savivaldybės kontrolės ir audito tarnybos (toliau – Tarnyba) savivaldybės kontrolierei Simai Jablonskienei 50 proc. pareiginės algos priemoką už įprastą darbo krūvį viršijančią veiklą, kai yra padidėjęs darbų mastas atliekant pareigybės aprašyme nustatytas funkcijas neviršijant nustatytos darbo laiko trukmės. Tarnyboje yra dvi pareigybės, tačiau dirba tik vienas valstybės tarnautojas, todėl darbo krūvis yra padidėjęs.

**2. Siūlomos teisinio reguliavimo nuostatos.**

Lietuvos Respublikos vietos savivaldos įstatymo (toliau – LR VSĮ) 15 straipsnio 2 dalies 7 punkte nustatyta, kad sprendimų dėl savivaldybės kontrolieriaus priėmimo į pareigas, įstatymų numatyto savivaldybės kontrolieriaus darbo užmokesčio nustatymas, priemokų skyrimas yra išimtinė savivaldybės tarybos kompetencija. LR VSĮ 67 straipsnio 6 dalyje nustatyta, kad Savivaldybės kontrolieriaus, savivaldybės kontrolės ir audito tarnybos valstybės tarnautojų tarnybos santykių teisiniai pagrindai nustatyti Valstybės tarnybos įstatyme (toliau – LR VTĮ).

LR VTĮ 21 straipsnio 1 dalies 3 punkte nustatyta, kad valstybės tarnautojams skiriamos priemokos už įprastą darbo krūvį viršijančią veiklą, kai yra padidėjęs darbų mastas atliekant pareigybės aprašyme nustatytas funkcijas neviršijant nustatytos darbo laiko trukmės. Priemokos už įprastą darbo krūvį viršijančią veiklą dydį nustato valstybės tarnautoją į pareigas priimantis asmuo. Ši priemoka negali būti mažesnė kaip 10 procentų pareiginės algos. To paties straipsnio 2 dalyje nustatyta, kad Valstybės tarnautojui skiriamų priemokų suma negali viršyti 80 procentų pareiginės algos.

**3. Laukiami rezultatai.**

Priėmus sprendimą, bus įgyvendintos teisės aktų nuostatos dėl apmokėjimo valstybės tarnautojui už atliekamą darbą.

**4. Lėšų poreikis sprendimui įgyvendinti ir jų šaltiniai.**

Savivaldybės biudžete suplanuotos lėšos Skuodo rajono savivaldybės kontrolės ir audito tarnybos savivaldybės kontrolieriaus ir patarėjo pareigybėms, papildomai lėšų nereikės, priemoka bus mokama iš sutaupytų neužimtos patarėjo pareigybės.

**5. Sprendimo projekto autorius ir (ar) autorių grupė.**

Pranešėjas – Skuodo rajono savivaldybės meras Stasys Gutautas.

Rengėja – Teisės, personalo ir dokumentų valdymo skyriaus vyriausioji specialistė Alina Beniušienė.