**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL SKUODO RAJONO SAVIVALDYBĖS TARYBOS 2021 M. SAUSIO 28 D. SPRENDIMO NR. T9-6 „DĖL SKUODO RAJONO SAVIVALDYBĖS VIETOS GYVENTOJŲ APKLAUSOS ORGANIZAVIMO TVARKOS APRAŠO PATVIRTINIMO“ PAKEITIMO**

2025 m. kovo 17 d. Nr. T10-77

Skuodas

**1. Parengto sprendimo projekto tikslas ir uždaviniai.**

Parengto sprendimo projekto tikslas – pakeisti Skuodo rajono savivaldybės vietos gyventojų apklausos organizavimo tvarkos aprašą, atsižvelgiant į Lietuvos Respublikos vietos savivaldos įstatymo nuostatas.

**2. Siūlomos teisinio reguliavimo nuostatos.**

Lietuvos Respublikos vietos savivaldos įstatymo 15 straipsnio 2 dalies 36 punktas nustato, kad išimtinė savivaldybės tarybos kompetencija yra vietos gyventojų apklausos organizavimo tvarkos tvirtinimas. Atsižvelgiant į Vietos savivaldos įstatymo nuostatas yra parengta Skuodo rajono savivaldybės vietos gyventojų apklausos organizavimo tvarkos aprašo (toliau – Aprašas) nauja redakcija. Šiame Apraše nustatomi Skuodo rajono savivaldybės gyventojų apklausos bendrieji principai, būdai, formos, paskelbimo iniciatyvos, apklausos organizavimas ir vykdymas, apklausos komisijos įgaliojimai, rezultatų nustatymas ir naudojimas.

**3. Laukiami rezultatai.**

Pakeistas Skuodo rajono savivaldybės tarybos vietos gyventojų apklausos organizavimo tvarkas, kuris atitiks teisės aktų nuostatas.

**4. Lėšų poreikis sprendimui įgyvendinti ir jų šaltiniai.**

Sprendimo įgyvendinimui lėšų nereikės.

**5. Sprendimo projekto autorius ir (ar) autorių grupė.**

Rengėja – Skuodo rajono savivaldybės administracijos Teisės, personalo ir dokumentų valdymo skyriaus vyresnioji specialistė Regina Šeputienė.