**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL SKUODO RAJONO SAVIVALDYBĖS TARYBOS 2019 M. VASARIO 28 D. SPRENDIMO NR. T9-12 „DĖL SKUODO RAJONO SAVIVALDYBĖS NEVEIKSNIŲ ASMENŲ BŪKLĖS PERŽIŪRĖJIMO KOMISIJOS SUDARYMO“ PAKEITIMO**

2025 m. kovo 17 d. Nr. T10-78

Skuodas

**1. Parengto sprendimo projekto tikslas ir uždaviniai.**

Skuodo rajono savivaldybės taryba 2019 m. vasario 28 d. sprendimu Nr. T9-12 „Dėl Skuodo rajono savivaldybės neveiksnių asmenų būklės peržiūrėjimo komisijos sudarymo“ patvirtino komisiją, skirtą Skuodo rajono savivaldybės neveiksnių asmenų būklės peržiūrėjimui. Šio sprendimo projekto tikslas pakeisti komisijos narį kitu ir darbovietės pakeitimas jau esamam komisijos nariui.

Pasikeitė dabar esamo komisijos nario Romusio Staniaus darbovietė (Gydytojo psichiatro Romusio Staniaus raštiškas 2025-02-25 sutikimas). Sutrikusio intelekto žmonių globos bendrija „Skuodo Viltis“ likviduojama, o joje dirbo komisijos narė Jadzė Donelienė, todėl vietoj komisijos narės Jadzės Donelienės komisijoje dirbs Zita Lenkienė, Skuodo krašto bendruomenės narė (2025-03-03 Skuodo krašto bendruomenes raštas Nr. 13).

**2. Siūlomos teisinio reguliavimo nuostatos.**

Lietuvos Respublikos vietos savivaldos įstatymas, Lietuvos respublikos civilinis kodeksas, Neveiksnių asmenų būklės peržiūrėjimo komisijų pavyzdiniai nuostatai, patvirtinti Lietuvos Respublikos Vyriausybės 2015 m. spalio 26 d. nutarimu Nr. 1123.

**3. Laukiami rezultatai.**

Pakeista Skuodo rajono savivaldybėsneveiksnių asmenų būklės peržiūrėjimo komisijos sudėtis.

**4. Lėšų poreikis sprendimui įgyvendinti ir jų šaltiniai.**

Keičiant šį sprendimo projektą papildomai lėšų neprireiks.

**5. Sprendimo projekto autorius ir (ar) autorių grupė.**

Pranešėja – Socialinės paramos skyriaus vedėja Rasa Noreikienė.

Rengėja – Socialinės paramos skyriaus vyriausioji specialistė Indrė Stasiulienė.