**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL SKUODO RAJONO SAVIVALDYBĖS 2025 METŲ BIUDŽETO PATIKSLINIMO**

2025 m. kovo 17 d. Nr. T10-79

Skuodas

**1. Parengto sprendimo projekto tikslas ir uždaviniai.**

Atsižvelgiant į papildomai gautas lėšas iš valstybės biudžeto, taip pat atsižvelgiant į asignavimų valdytojų prašymus dėl asignavimų tikslinimo, patikslinti 2025 metų savivaldybės biudžetą.

**2. Siūlomos teisinio reguliavimo nuostatos.**

Lietuvos Respublikos 2025–2027 metų biudžeto patvirtinimo įstatymo 4 straipsnio 4 dalyje numatyta, kad savivaldybių tarybos, atsižvelgdamos į gautas valstybės biudžeto dotacijas, atitinkamai patikslina savo patvirtintus biudžetus.

**3. Laukiami rezultatai.**

Asmenų su negalia teisių apsaugos agentūros prie Lietuvos Respublikos socialinės apsaugos ir darbo ministerijos direktoriaus 2025 m. vasario 20 d. įsakymu Nr. V-28 „Dėl Asmens su negalia teisių apsaugos agentūros prie Lietuvos Respublikos socialinės apsaugos ir darbo ministerijos direktoriaus 2025 m. sausio 28 d. įsakymo Nr. V-14 „Dėl valstybės biudžeto lėšų būstams pritaikyti asmenims su negalia paskirstymo 2025 metais sąrašo patvirtinimo“ pakeitimo“ Skuodo rajono savivaldybei lėšos būstams pritaikyti padidintos **9 435 Eur**.

Lietuvos Respublikos švietimo mokslo ir sporto ministro 2025 m. vasario 18 d. įsakymu Nr. V-189 „Dėl Lietuvos Respublikos valstybės biudžeto lėšų profesiniam orientavimui 2025 m. paskirstymo pagal savivaldybes, Lietuvos Respublikos valstybės biudžeto profesiniam orientavimui 2025 m. paskirstymo pagal profesinio mokymo įstaigas ir Lietuvos Respublikos valstybės biudžeto lėšų profesiniam orientavimui 2025 m. paskirstymo pagal valstybines bendrojo ugdymo mokyklas patvirtinimo“ Skuodo rajono savivaldybei skirta 40 826 Eur. Tvirtinant 2025 metų biudžetą buvo patvirtinta 2024 metų suma – 36 700 Eur, todėl dabar biudžetas tikslinamas lėšų skirtumu – **4 126 Eur.** Šios lėšos paskirstomos mokykloms:

Skuodo Pranciškaus Žadeikio gimnazijai – 906 Eur;

Skuodo Bartuvos progimnazijai – 1 509 Eur;

Ylakių gimnazijai – 805 Eur;

Mosėdžio gimnazijai – 906 Eur.

Iš nepaskirstytų lėšų rezervo 2 000 Eur skiriama Skuodo miesto seniūnijai kaip apyvartinės lėšos Šatrijos g. 3 pastato bendrojo naudojimo patalpų ir objektų remonto darbams apmokėti. Nepaskirstytų lėšų likutis (sąmata S00.271) liks 262 500 Eur.

Taip pat tikslinami asignavimai pagal asignavimų valdytojų prašymus (prašymai pridedami).

**4. Lėšų poreikis sprendimui įgyvendinti ir jų šaltiniai.**

Pajamų ir asignavimų planas didinamas **13 561 Eur.**

**5. Sprendimo projekto autorius ir (ar) autorių grupė.**

Rengėja – Biudžeto valdymo skyriaus vedėja Nijolė Mackevičienė.