**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL SKUODO RAJONO SAVIVALDYBĖS VERSLUMO INICIATYVŲ SKATINIMO PROGRAMAI SKIRTŲ LĖŠŲ ADMINISTRAVIMO TVARKOS APRAŠO PATVIRTINIMO**

2025 m. kovo 18 d. Nr. T10-81

Skuodas

**1. Parengto sprendimo projekto tikslas ir uždaviniai.**

Skuodo rajono savivaldybės verslumo iniciatyvų skatinimo programa yra skirta skatinti Skuodo rajono gyventojus imtis savarankiškos veiklos, kurti ir plėsti verslo įmones. Administruojant šią programą, pastebėta, kad kai kurios nuostatos yra nepatrauklios programos dalyviams arba yra nebeaktualios:

1. Naikinama priemonė „Gidų rengimas“, nes šiuo metu rajone gidų paklausa atitinka pasiūlą, ir priemonė nėra aktuali.
2. Keičiamas 15.1 punktas – reikalavimas dėl programos dalyvių metinių deklaruotų pajamų dvejus ateinančius metus mažinamas iki 6 MMA (minimali mėnesinė alga). Anksčiau buvo 12 MMA.

Pakeitimai suderinti su Skuodo rajono savivaldybės tarybos Ekonomikos, verslo ir ūkio komitetu.

**2. Siūlomos teisinio reguliavimo nuostatos.**

Priemonė finansuojama savivaldybės biudžeto lėšomis.

**3. Laukiami rezultatai.**

Daugiau rajono smulkaus ir vidutinio verslo atstovų turės galimybę pasinaudoti Savivaldybės parama.

**4. Lėšų poreikis sprendimui įgyvendinti ir jų šaltiniai.**

Sprendimo įgyvendinimui 2025 m. biudžete skirta 20 000 eurų.

**5. Sprendimo projekto autorius ir (ar) autorių grupė.**

Rengėja – Skuodo rajono savivaldybės administracijos direktoriaus pavaduotoja Ona Malūkienė.