PATVIRTINTA

Skuodo rajono savivaldybės tarybos

2025 m. kovo d. sprendimu Nr. T9-

**SKUODO RAJONO SAVIVALDYBĖS VERSLUMO INICIATYVŲ SKATINIMO PROGRAMAI SKIRTŲ LĖŠŲ ADMINISTRAVIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Skuodo rajono savivaldybės verslumo iniciatyvų skatinimo programai skirtų lėšų administravimo tvarkos aprašas (toliau – Tvarkos aprašas) nustato Verslumo iniciatyvų skatinimo programos dalyvių (toliau – Programos dalyvių) iniciatyvų skatinimo tikslus, uždavinius, remiamas veiklas, lėšų administravimo tvarką.

2. Tvarkos aprašas parengtas vadovaujantis Lietuvos Respublikos smulkiojo ir vidutinio verslo plėtros įstatymu (toliau – Įstatymu), Vietos savivaldos įstatymu, Skuodo rajono savivaldybės 2025–2030 metų strateginiu plėtros planu.

3. Skuodo rajono savivaldybės taryba (toliau – taryba) lėšas Verslumo iniciatyvų skatinimo programai numato tvirtindama Skuodo rajono savivaldybės strateginio veiklos plano 5 programos „Tvarios veiklos, saugios aplinkos užtikrinimas bei verslo ir žemės ūkio plėtra“ 5.1.1.1. priemonę „Verslumo iniciatyvų skatinimas“ bei konkrečių metų savivaldybės biudžetą.

4. Programos dalyviai:

4.1. smulkaus verslo subjektai, atitinkantys Įstatymo 3 straipsnio 3 dalyje nustatytas sąlygas, t. y. labai mažos įmonės (vidutinis metinis darbuotojų skaičiaus ne didesnis kaip 10, įmonės metinės pajamos neviršija 2 mln. Eur, įmonės balanse nurodyto turto vertė neviršija 2 mln. Eur);

4.2. fiziniai asmenys, vykdantys individualią veiklą pagal Nuolatinio Lietuvos gyventojo individualios veiklos pažymą (toliau – IDVP) ar verslo liudijimą;

4.3. asociacijos, jei jos vykdo ūkinę-komercinę veiklą ir ši veikla nurodyta jų Įstatuose.

5. Visų 4 punkte išvardintų Programos dalyvių darbuotojų skaičius negali viršyti Įstatymo 3 straipsnio 3 dalyje nustatyto darbuotojų skaičiaus – 10 darbuotojų.

6. Programos dalyviai, nurodyti Tvarkos aprašo 4.1–4.3 papunkčiuose, turi būti registruoti Skuodo rajono savivaldybės teritorijoje.

7. Pradedančiu verslu laikoma:

7.1. verslo įmonės, įsteigtos ne anksčiau kaip prieš 24 mėn. iki Prašymo pateikimo dienos;

7.2. fiziniai asmenys, vykdantys veiklą pagal verslo liudijimą ar Nuolatinio Lietuvos gyventojo individualios veiklos pažymą, jei naują verslo veiklą pradėjo ne anksčiau kaip prieš 24 mėn. iki Prašymo pateikimo dienos. Jei panaši veikla nebuvo vykdyta 36 mėn. ar ilgiau, verslas laikomas pradedančiu verslu.

**II SKYRIUS**

**PROGRAMOS TIKSLAS, PRIORITETAS, UŽDAVINIAI IR RĖMIMO LĖŠŲ SUDĖTIS**

8. Programos tikslas – taikant finansinius mechanizmus, skatinti Skuodo rajono gyventojus imtis savarankiškos veiklos, kurti ir plėsti verslo įmones.

9. Programos uždaviniai:

9.1. didinti vietos gyventojų užimtumą;

9.2. sudaryti sąlygas kurti ir vystyti ~~s~~mulkųjį verslą;

9.3. ugdyti vietos gyventojų verslumo gebėjimus;

9.4. skatinti verslo atstovus kelti kvalifikaciją, diegti naujoves;

9.5. sudaryti sąlygas reklamuoti savo prekes ir paslaugas.

10. Programos finansavimo šaltinis – Skuodo rajono savivaldybės biudžeto lėšos.

**III SKYRIUS**

**PROGRAMOS LĖŠŲ NAUDOJIMAS**

11. Parama teikiama kompensavimo principu.

12. Kompensuojama dalis Programos dalyvių patirtų ir tinkamomis kompensuoti pripažintų išlaidų (patirtos ne anksčiau nei kaip prieš 12 mėnesių, skaičiuojant iki prašymo pateikimo finansinei paramai gauti dienos).

13. Programos dalyviams, kurie yra PVM mokėtojai, PVM išlaidos nėra tinkamos kompensuoti.

14. Vienam Programos dalyviui per 3 metus gali būti skirta ne daugiau kaip 4 000 Eur (nepriklausomai nuo to, pagal kelias priemones, išvardintas 16 punkte, prašoma paramos). Paramos suma pagal konkrečią priemonę per 3 metus negali viršyti maksimalios 16 punkto 4 stulpelyje nurodytos sumos.

15. Jei paramos prašoma pagal 16.2.–16.4. priemones:

15.1. Programos dalyvių metinės deklaruotos pajamos dvejus ateinančius metus turi sudaryti ne mažiau 6 MMA (minimali mėnesinė alga).

15.2. Jei prašoma ne maksimalios konkrečiai priemonei numatytos sumos, įsipareigojimai mažinami proporcingai prašomai kompensacijos sumai. Pvz., jei pradedantis verslas prašo kompensuoti 1 500 Eur (kai maksimali galima kompensacijos suma 3 000 Eur), tada deklaruotos pajamos dvejus ateinančius metus turi sudaryti ne mažiau 3 MMA ir pan.

15.3. Prašant kompensacijos sezoniniam verslui, Programos dalyvis turi įsivertinti, kokio dydžio pajamas deklaruos pasibaigus metams ir pagal tai planuoti, kokios paramos prašyti.

15.4. Įsteigta darbo vieta privalo būti išlaikyta ne trumpiau kaip 2 metus.

16. Programos lėšos skiriamos šioms išlaidoms kompensuoti:

|  |  |  |  |  |  |
| --- | --- | --- | --- | --- | --- |
| Eil. Nr. | Dalinio išlaidų kompensavimo priemonė | Kompensuojama išlaidų dalis, proc. | Maksimali suma Programos dalyviui, Eur | Paramos gavėjai,  paramos periodiškumas | Privalomos sąlygos |
| 1 | 2 | 3 | 4 | 5 | 6 |
| 16.1. | Negyvenamųjų patalpų nuomos išlaidos | 80 proc. | ≤ 1 400 Eur  (I veiklos metais),  ≤ 1 000 Eur  (II veiklos metais) | Pradedantys verslo atstovai | 1. Pateikiama Nekilnojamo turto nuomos sutarties, įregistruotos VĮ Registrų centre, kopija.  2. Nuomojamos patalpos yra Skuodo rajono savivaldybės teritorijoje ir priskirtos negyvenamųjų pastatų grupei. |
| 16.2. | Naujų darbo vietų sukūrimo išlaidos[[1]](#footnote-1)  *(įranga, inventorius, išskyrus medžiagas)* | 80 proc. | ≤2000 Eur pareiškėjui  +  ≤1000 Eur pradedančiam verslo atstovui | Pradedantys verslo atstovai arba  bet kada įkūrus naują darbo vietą | 1.Įsigyta įranga turi būti tiesiogiai naudojama verslo įmonės ar fizinio asmens ūkinėje – komercinėje veikloje.  2. Su samdomais darbuotojais sudaromos darbo sutartys visai darbo dienai ir nauja darbo vieta išlaikoma ne trumpiau kaip 2 metus.  3. Pateikiama Įrangos nuomos sutartis. |
| 16.3. | Įrangos nuomos išlaidos | 80 proc. | ≤ 1000 Eur/m |
| 16.4. | Gamybinės, komercinės paskirties patalpų remonto išlaidos | 80 proc. | ≤2000 Eur pareiškėjui | Pradedantys verslo atstovai | 1. Gali būti kompensuojamos statybinių medžiagų įsigijimo išlaidos (kai darbai atliekami ūkio būdu) arba kompensuojamos remonto darbų išlaidos (kai remontas vykdomas rangos būdu).  2. Paramos gavėjas privalo sudaryti galimybę Komisijos nariams apsilankyti remontuotose patalpose ir įvertinti išlaidų apimtį.  3. Su prašymu privaloma pateikti patalpų nuotraukas prieš remontą ir po remonto. |
| 16.5. | Gamybinių pastatų ir statinių projektavimo ir techninės dokumentacijos rengimo išlaidos (*Naujai statomi pastatai, rekonstruojami ir pritaikomi gamybai pastatai)* | 80 proc. | ≤ 3 000 Eur | Aprašo 4.1–4.2 p. nurodyti dalyviai;  1kartą/ 5 metus | 1. Pastatai turi būti statomi Skuodo rajono savivaldybės teritorijoje. 2. Išlaidos kompensuojamos tik gavus Statybos leidimą ar Rašytinį pritarimą statybai. |
| 16.6. | Verslo planų (banko paskolai gauti, finansinei paramai verslo pradžiai ar plėtrai), investicinių projektų, projektų paraiškų rengimo išlaidos *(išlaidos konsultantų ir ekspertų paslaugų apmokėjimui)* | 80 proc. | ≤1000 Eur | 1 k/metus | 1. Pateikiami dokumentai, įrodantys gautą banko paskolą ar kito finansavimo šaltinio paramą verslo plano ar projekto įgyvendinimui, ir dokumentai, pagrindžiantys patirtas ir apmokėtas išlaidas. |
| 16.7. | Rinkodaros priemonių diegimo išlaidos  *(Reklaminių leidinių, stendų, iškabų, viešinimo paslaugų, internetinių svetainių kūrimo, reklamos socialiniuose tinkluose išlaidos ir pan.).* | 80 proc. | ≤ 1 000 Eur | Visi programos dalyviai | Pateikiami rinkodaros priemonių, susijusių su verslo subjekto vykdoma ūkine-komercine veikla, išlaidas pateisinantys dokumentai. |
| 16.8. | Dalyvavimo verslo parodose, mugėse išlaidos (dalyvių mokesčio, stendų nuomos ir pan.) | 80 proc. | ≤ 700 Eur/metus | Visi programos dalyviai | Pateikiami dokumentai, įrodantys, kad renginyje tikrai dalyvauta (nuotraukos iš mugės, parodos ar pan.) |
| 16.9. | Dalyvavimo verslo konferencijose, seminaruose išlaidos | 80 proc. | ≤400 Eur | Visi programos dalyviai | Pateikiama renginio darbotvarkė bei dokumentai, įrodantys patirtas ir apmokėtas išlaidas. |
| 16.10. | Gamybinių atliekų tvarkymo įrangos įsigijimas (pvz., presai ar pan.) | 50 proc. | ≤ 2000 Eur | Aprašo 4.1–4.2 p. nurodyti dalyviai | Programos dalyvis privalo užtikrinti veiklos tęstinumą ne mažiau kaip 2 metus, tačiau reikalavimas pajamoms netaikomas. |
| 16.11. | Edukacinių programų turistams rengimo ir įgyvendinimo iš laidos  *(reikalingų priemonių, įrangos įsigijimas, konsultacijų paslaugos)* | 95 proc. | ≤ 1000 Eur | Aprašo 4.1–4.3 p. nurodyti dalyviai | 1. Programos dalyvis privalo užtikrinti veiklos tęstinumą ne mažiau kaip 2 m.   2. Gavęs paramą Programos dalyvis 12 mėn. laikotarpiu turi pravesti ne mažiau kaip 3 edukacijas. Gavęs užsakymą, edukatorius privalo informuoti Skuodo rajono turizmo informacijos centrą ir nurodyti, kada vyks edukacija, kokia tema, kiek žmonių dalyvaus. |
| 16.12. | Elektroninės prekybos sistemų diegimo išlaidos | 80 proc. | ≤ 1 500 | Visi programos dalyviai | 1. Pateikiama sukurtos ir veikiančios el. prekybos sistemos nuoroda.   Programos dalyvis privalo užtikrinti veiklos tęstinumą ne mažiau kaip 2 metus. |

17. Lėšos paskolos palūkanų daliniam kompensavimui nėra priskiriamos prie finansuojamų priemonių, nes tokias kompensacijas siūlo ir teikia „Invega“ (UAB „Investicijų ir verslo garantijos“). Išsamią informaciją galima gauti [www.invega.lt](http://www.invega.lt).

18. Programos lėšos neskiriamos:

18.1. Programos dalyviams, kurie yra bankrutavę ar bankrutuojantys, yra nemokūs bei vykdo restruktūrizaciją, turi likviduojamos įmonės statusą ar mokestinę nepriemoką valstybės ir (ar) savivaldybių biudžetams ir fondams, į kuriuos mokamus mokesčius administruoja Valstybinė mokesčių inspekcija prie LR finansų ministerijos, bei yra skolingi Valstybinio socialinio draudimo fondo biudžetams.

18.2. Investicijos į turtą, kurio valdymo (naudojimo) teisė Programos dalyviams apribota, pvz., turtas areštuotas.

18.3. Programos dalyviams, kurie anksčiau naudojosi parama iš Programos lėšų ir neįvykdė savo įsipareigojimų pagal sutartį.

18.4. Išlaidos, kurios finansuojamos ar kompensuojamos kitų šaltinių lėšomis.

19. Programos lėšos neskiriamos šioms veiklos rūšims:

19.1. alkoholinių gėrimų gamyba ir prekyba;

19.2. tabako gaminių gamyba ir prekyba;

19.3. automobilių degalų mažmeninė prekyba;

19.4. variklinių transporto priemonių ir motociklų pardavimas;

19.5. maisto, pramoninių ir kitų prekių prekyba, išskyrus prekybą savo pagamintomis prekėmis ir elektroninę prekybą;

19.6. finansinis tarpininkavimas;

19.7. pagalbinė finansinio tarpininkavimo veikla (įskaitant virtualiųjų valiutų leidybą (gamybą) ir prekybą);

19.8. draudimo veikla ir pensijų lėšų kaupimas;

19.9. nekilnojamojo turto operacijos;

19.10. medžioklės ir su ja susijusių paslaugų veikla;

19.11. azartinių lošimų ir lažybų organizavimo veikla;

19.12. žemės ūkio, miškininkystės ir žuvininkystės veikla;

19.13. vaistinių veikla Skuodo rajone;

19.14. kasyba ir karjerų eksploatavimas.

**IV SKYRIUS**

**KVIETIMAS TEIKTI PRAŠYMUS**

20. Kvietimas teikti prašymus paramai gauti skelbiamas balandžio mėnesį. Jei kvietimo metu gauta prašymų mažiau nei konkrečiais metais savivaldybės biudžete verslumo iniciatyvų skatinimo programos verslo įmonių ir savarankiškai dirbančių asmenų išlaidų daliniam kompensavimui skirta lėšų, gali būti skelbiamas dar vienas kvietimas teikti prašymus.

21. Prašymai (1 Priedas) kompensuoti patirtas išlaidas gali būti teikiami 30 d. nuo kvietimo teikti prašymus paskelbimo dienos.

22. Kvietimas teikti prašymus skelbiamas Skuodo rajono savivaldybės (toliau – Savivaldybės) interneto svetainėje adresu [www.skuodas.lt](http://www.skuodas.lt) ir socialinio tinklo „Facebook“ paskyroje „Skuodo rajono savivaldybė“, vietinėje spaudoje.

23. Prašymai ir susiję dokumentai (toliau – Prašymai) turi būti pateikiami Savivaldybės verslumo iniciatyvų skatinimo programai pateiktų prašymų vertinimo komisijai (toliau – Komisijai) asmeniškai, per įgaliotą asmenį, atsiunčiami registruotu laišku arba elektroniniu paštu. Prašymai priimami adresu: Vilniaus g. 13, Skuodas, arba el. paštu [savivaldybe@skuodas.lt](mailto:savivaldybe@skuodas.lt). Įgaliotas asmuo turi turėti asmens, kurio Prašymą teikia, pasirašytą įgaliojimą.

24. Programos dalyvis, kreipdamasis dėl išlaidų kompensavimo, Savivaldybės administracijai pateikia:

24.1. nustatytos formos Prašymą (1 priedas). Turi būti pateikiamas Prašymo originalas ir susijusių dokumentų kopijos, patvirtintos Programos dalyvio parašu. Jei Prašymas teikiamas e. paštu, jis turi būti pasirašytas elektroniniu parašu;

24.2. Programos dalyvio (fizinio asmens) sutikimą dėl asmens duomenų tvarkymo (3 priedas). Jei Prašymą teikia juridinis asmuo, šis sutikimas nėra būtinas;

24.3. įmonės įregistravimo pažymėjimo kopiją ar jam prilyginto dokumento kopiją, Nuolatinio Lietuvos gyventojo individualios veiklos pažymos ar verslo liudijimo kopiją;

24.4. Programos dalyviai, nurodyti 4.2 ir 4.3 papunkčiuose, pateikia pažymą iš Valstybinės mokesčių inspekcijos ir Valstybinio socialinio draudimo fondo valdybos apie atsiskaitymą su valstybės ir (ar) Savivaldybės biudžetu. Informacija apie programos dalyvius, nurodytus Aprašo 4.1 papunktyje, patikrinama viešai pateikiamuose registruose [www.rekvizitai.lt](http://www.rekvizitai.lt);

24.5. visus juridinę galią turinčius dokumentus, patvirtinančius Programos dalyvio patirtas ir apmokėtas išlaidas, pvz., sutartis, sąskaitas faktūras, banko išrašus ar šiems dokumentams prilyginamus dokumentus. Mokėtojas už prekes ir paslaugas turi būti pats Programos dalyvis;

24.6. dokumentus ir (ar) jų kopijas, nurodytus Tvarkos aprašo 16 punkto konkrečios kompensuojamos priemonės papildomų sąlygų skiltyje;

24.7. Programos dalyvis, prašantis kompensuoti išlaidas pagal Aprašo 16.1–16.4 papunkčius kaip pradedančio verslo atstovas, turi pateikti dokumentus, įrodančius, kad veiklą pradėjo ne anksčiau kaip prieš 2 metus (juridinis asmuo – registravimo pažymėjimą, fiziniai asmenys, veiklą vykdantys pagal individualios veiklos pažymą ar verslo liudijimą – VMI pažymą);

24.8. Tvarkos aprašo 4.3 p. įvardinti dalyviai privalo pateikti Įstatų kopiją;

24.9. gavus paramą pagal 16.11. priemonę, pasibaigus kalendoriniams metams, be ne vėliau kaip iki ateinančių metų gegužės 1 d., Savivaldybės administracijai pateikti Suteiktų paslaugų aktus (toliau – Aktas), kuriuos pasirašo paslaugos Teikėjas ir paslaugas gavusios grupės vadovas. Akte privaloma nurodyti, kada ir kur vyko edukacinis užsiėmimas ir (ar) ekskursija, kiek asmenų dalyvavo, kokia edukacijos tema ir trukmė. Tęstinumas privalo būti užtikrintas ne trumpiau kaip 2 metus.

25. Prašymai gali būti tikslinami ir papildomi dokumentai teikiami tik gavus Komisijos motyvuotą paklausimą. Prašymą pateikęs asmuo savo iniciatyva gali atsiimti ir patikslinti Prašymą iki kvietimo teikti prašymus termino pabaigos.

26. Pateiktus prašymus administruoja ir administracinę atitiktį vertina Savivaldybės administracijos direktoriaus paskirtas Administracijos darbuotojas (toliau – Darbuotojas).

**V SKYRIUS**

**VERTINIMAS IR FINANSAVIMAS**

27. Programos dalyvių pateiktų Prašymų vertinimą atlieka Savivaldybės administracijos direktoriaus įsakymu sudaryta Savivaldybės verslumo iniciatyvų skatinimo programai pateiktų prašymų vertinimo komisija (toliau – Komisija).

28. Komisija sudaroma iš 3 Savivaldybės administracijos atstovų (kandidatus siūlo Savivaldybės administracijos direktorius).

29. Komisijos darbas reglamentas tvirtinamas administracijos direktoriaus įsakymu.

30. Darbuotojas, atlikęs administracinės atitikties vertinimą, apibendrintą informaciją (5 priedas) ir Programos dalyvių Prašymų kopijas el. paštu pateikia kitiems Komisijos nariams ne vėliau kaip prieš 3 darbo dienas iki Komisijos posėdžio.

31. Komisija, įvertinusi Prašymus, Savivaldybės administracijos direktoriui teikia siūlymą dėl Prašymų tenkinimo / netenkinimo. Savivaldybės administracijos direktorius, atsižvelgdamas į Komisijos siūlymą, įsakymu skiria lėšas Programos dalyviams.

32. Tinkamomis kompensuoti išlaidos tos, kurios nėra finansuojamos ar kompensuojamos kitų fondų ar programų lėšomis. Tai patvirtina programos dalyvis Prašyme.

33. Darbuotojas per 5 darbo dienas nuo sprendimo priėmimo dienos informuoja Programos dalyvius apie Prašymo tenkinimą / netenkinimą – el. paštu išsiunčiamas raštas, kurį pasirašo Komisijos pirmininkas. Rašte pateikiama tokia informacija:

33.1. nurodoma, kokia paramos suma skirta ir iki kada reikia atvykti pasirašyti Lėšų naudojimo sutartį (3 priedas), pridedamas lėšų naudojimo sutarties projektas. Kvietimas pasirašyti Savivaldybės biudžeto lėšų naudojimo sutartį galioja 10 darbo dienų nuo Savivaldybės administracijos direktoriaus įsakymo pasirašymo dienos;

33.2. pranešama, kad parama neskirta, ir pridedamas Komisijos protokolo išrašas.

34. Priėmus sprendimą skirti Programos lėšų Programos dalyviui, Savivaldybės biudžeto lėšos per 10 darbo dienų nuo Savivaldybės biudžeto lėšų naudojimo sutarties pasirašymo irvisų reikalingų dokumentų gavimo dienos pervedamos į nurodytą lėšų gavėjo sąskaitą banke.

35. Programos dalyviams lėšas perveda ir finansinę apskaitą vykdo Savivaldybės administracijos Finansinės apskaitos skyrius.

**VI SKYRIUS**

**ATSKAITOMYBĖ IR PRIEŽIŪRA**

36. Programa turi būti įgyvendinta, išlaidos faktiškai patirtos ir apmokėtos iki einamųjų metų gruodžio 15 d. Visi su priemonės įgyvendinimu susijusias išlaidas pateisinantys ir išlaidų apmokėjimą įrodantys dokumentai turi būti išrašyti iki šios datos.

37. Programos dalyvis, gavęs kompensaciją pagal 16.2–16.4 papunkčiuose nurodytas priemones, 2 metus nuo paramos gavimo dienos ne vėliau kaip iki gegužės 1 d. teikia Savivaldybei Valstybinio socialinio draudimo fondo valdybos pažymą ar kitą lygiavertį dokumentą apie darbuotojų skaičių, kad įrodytų, jog įkurta nauja darbo vieta išlaikoma, ir informaciją apie per metus gautas pajamas. Netaikoma, jei šią informaciją galima rasti viešai prieinamuose informacijos šaltiniuose (pvz., [www.rekvizitai.lt](http://www.rekvizitai.lt)).

38. Jei paramos gavėjas yra motinystės / tėvystės atostogose, pripažįstama, kad darbo vieta išlaikoma ir nereikalaujama pateikti informacijos apie metines pajamas.

39. Jei Programos dalyvis nesilaiko įsipareigojimo išlaikyti darbo vietą 2 metus, jis įsipareigoja grąžinti visas arba dalį jam išmokėtų Programos lėšų: kai darbo vieta panaikinama per pirmųjų 12 mėnesių laikotarpį – visas gautas lėšas, kai darbo vieta panaikinama vėliau kaip po 12 mėn. – 50 procentų lėšų.

40. Lėšų gavėjas, gavęs kompensaciją pagal 16.2.–16.4. priemones, 2 metus nuo darbo vietos įsteigimo dienos be Savivaldybės administracijos sutikimo neturi teisės:

40.1. parduoti, įkeisti, išnuomoti ar kitaip perleisti Programos lėšomis įgytą ar suremontuotą turtą;

40.2. išvežti už Lietuvos Respublikos teritorijos ribų ilgalaikio materialiojo turto, kurio įsigijimo išlaidos pilnai ar iš dalies kompensuotos Programos lėšomis;

40.3. pakeisti įdarbinto asmens darbo vietą ar darbo funkcijas, jei darbuotojas nebedirbs su įsigyta įranga ar priemonėmis, trumpinti jo darbo laiko trukmę (per dieną, savaitę ar pan.), nurodytą Lietuvos Respublikos darbo kodekso 146 straipsnyje, jeigu to nebuvo numatęs prašyme;

40.4. Savivaldybės administracija bet kuriuo metu gali paprašyti pateikti papildomą informaciją apie veiklą, kurios išlaidos iš dalies kompensuotos Programos lėšomis.

41. Paramą gavęs Programos dalyvis privalo viešinti informaciją apie gautą paramą – ant įsigytų prekių užklijuoti lipdukus ir pakabinti veiklos vykdymo vietoje ne mažesniu kaip A4 formato aiškinamąjį stendą (4 priedas). Aiškinamojo stendo maketas pateikiamas Sutarties 4 priede. Lipdukus, pasirašius Finansavimo sutartį, duoda Savivaldybės administracijos atsakingas darbuotojas. Aiškinamasis stendas turi būti pakabintas veiklos vykdymo patalpoje, gerai matomoje vietoje ir kabėti iki einamųjų metų pabaigos.

**VII SKYRIUS**

**BAIGIAMOSIOS NUOSTATOS**

42. Tvarkos aprašo administravimo kontrolę vykdo Savivaldybės administracijos direktoriaus paskirtas asmuo.

43. Programos lėšų panaudojimą kontroliuoja Savivaldybės kontrolės ir audito tarnyba.

44. Už dokumentų, suteikiančių teisę gauti Programos lėšas, teisingumą atsako Programos dalyvis.

45. Tvarkos aprašą tvirtina, keičia, papildo ar panaikina Savivaldybės taryba.

\_\_\_\_\_\_\_\_\_\_\_\_\_\_\_\_

Skuodo rajono savivaldybės verslumo iniciatyvų

skatinimo programai skirtų lėšų administravimo

tvarkos aprašo 1 priedas

Skuodo rajono savivaldybės verslumo iniciatyvų

skatinimo programai pateiktų prašymų vertinimo komisijai

**PRAŠYMAS**

**DĖL IŠLAIDŲ KOMPENSAVIMO SKUODO RAJONO SAVIVALDYBĖS VERSLUMO INICIATYVŲ SKATINIMO PROGRAMOS LĖŠOMIS**

\_\_\_\_\_\_\_m. \_\_\_\_\_\_\_\_\_\_\_\_\_\_\_\_\_mėn. \_\_\_\_\_ d.

Skuodas

1. **Informacija apie pareiškėją**

1. Įmonės pavadinimas / fizinio asmens vardas, pavardė

|  |
| --- |
|  |

2. Įmonės registracijos adresas/Fizinio asmens gyvenamosios vietos registracijos adresas

|  |
| --- |
|  |

3. Įmonės kodas

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  |  |  |  |  |  |  |  |  |  |  |

4. Telefono Nr., el. pašto adresas

|  |
| --- |
|  |

5. Banko sąskaitos Nr.

|  |
| --- |
|  |

1. **Programos dalyvio atitiktis tinkamumui dalyvauti programoje ir įsipareigojimai**

*(šioje lentelėje pareiškėjas atsako į pateiktus klausimus, užbraukdamas ženklu „X“ langelį ties žodžiu „Taip“ arba „Ne“)*

|  |  |  |
| --- | --- | --- |
| Eil. Nr. | Klausimas | Atsakymas |
| 1. | Ar esate bankrutavę ar bankrutuojantys, nemokūs, vykdantys restruktūrizaciją, turite likviduojamos įmonės statusą? | □ Taip □ Ne |
| 2. | Ar Jūsų veikla registruota ir vykdoma / planuojama vykdyti Skuodo rajono savivaldybės teritorijoje? | □ Taip □ Ne |
| 3. | Ar planuojamos investicijos į turtą, kurio valdymo (naudojimo) teisė yra apribota, pvz., turtas areštuotas? | □ Taip □ Ne |
| 4. | Šiame Prašyme pateikta informacija yra teisinga. | □ Taip □ Ne |
| 5. | Patvirtinu, kad nesu pažeidęs jokios sutarties dėl paramos skyrimo iš ES arba LR valstybės, arba savivaldybių biudžetų lėšų taisyklių ir įsipareigojimų. | □ Taip □ Ne |
| **Ar įsipareigojate:** | | |
| 6. | sudaryti sąlygas, Programos lėšų įgyvendinimo ir projekto kontrolės laikotarpiu, Savivaldybės administracijos paskirtiems asmenims tikrinti, kaip laikomasi įsipareigojimų | □ Taip □ Ne |
| 7. | teikti Savivaldybei visą informaciją ir duomenis, reikalingus statistikos tikslams | □ Taip □ Ne |
| 8. | pranešti, ne vėliau kaip per 10 (dešimt) darbo dienų, Savivaldybei apie bet kurių duomenų, nurodytų Prašyme, pasikeitimus | □ Taip □ Ne |
| 9. | ne vėliau kaip per 10 (dešimt) darbo dienų nuo lėšų gavimo grąžinti Savivaldybei gautą didesnę, nei nustatyta Sprendime skirti Programos lėšas, lėšų sumą arba dėl klaidos gautų lėšų sumą | □ Taip □ Ne |
| 10. | neperleisti jokių teisių ir įsipareigojimų, susijusių su šiuo Prašymu, tretiesiems asmenims be rašytinio Savivaldybės sutikimo | □ Taip □ Ne |

1. **Finansavimo poreikio pagrindimas**

Prašau kompensuoti / finansuoti mano (mano atstovaujamos įmonės) išlaidas:

|  |  |  |  |
| --- | --- | --- | --- |
| Pažymėti langelį ženklu „X“ | Priemonės kodas | Finansavimo priemonės | Prašoma suma, Eur |
| |  | | --- | |  | | 16.1. | Negyvenamųjų patalpų nuomos išlaidos |  |
| |  | | --- | |  | | 16.2. | Naujų darbo vietų sukūrimo išlaidos |  |
| |  | | --- | |  | | 16.3. | Įrangos nuomos išlaidos |  |
|  | 16.4. | Gamybinės, komercinės paskirties patalpų remonto išlaidos |  |
| |  | | --- | |  | | 16.5. | Gamybinių pastatų ir statinių projektavimo ir techninės dokumentacijos rengimo išlaidos |  |
| |  | | --- | |  | | 16.6. | Verslo planų, investicinių projektų, projektų paraiškų rengimo išlaidos |  |
| |  | | --- | |  | | 16.7. | Rinkodaros priemonių diegimo išlaidos |  |
| |  | | --- | |  | | 16.8. | Dalyvavimo verslo parodose, mugėse išlaidos |  |
| |  | | --- | |  | | 16.9. | Dalyvavimo verslo konferencijose, seminaruose išlaidos |  |
| |  | | --- | |  | | 16.10. | Gamybinių atliekų tvarkymo technologinių sprendinių diegimo išlaidos |  |
| |  | | --- | |  | | 16.11. | Edukacinių programų turistams, turistinių maršrutų rengimo ir įgyvendinimo išlaidos |  |
| |  | | --- | |  | | 16.12. | Elektroninės prekybos sistemų diegimo išlaidos |  |

1. **VYKDOMOS VEIKLOS APRAŠYMAS**

|  |
| --- |
|  |

1. **Pridedamų dokumentų sąrašas**

|  |  |
| --- | --- |
| Išlaidas įrodantys dokumentai | Lapų skaičius |
| Sutarčių kopijos |  |
| Sąskaitų faktūrų kopijos |  |
| Apmokėjimą įrodančių dokumentų kopijos (banko išrašai, mokėjimo nurodymai ar pan.) |  |
| Statybos leidimas ar Rašytinis pritarimas statyti |  |
| Seminarų, konferencijų darbotvarkės |  |
| Patalpų nuomos sutartys |  |
| Projektų finansavimo sutarčių kopijos |  |
| Nuotraukos |  |
| Kiti dokumentai (išvardinti) |  |

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

*Įmonės vadovo arba fizinio asmens vardas, pavardė, parašas, data*

Skuodo rajono savivaldybės verslumo iniciatyvų

skatinimo programai skirtų lėšų administravimo

tvarkos aprašo 2 priedas

**PROGRAMOS DALYVIO SUTIKIMAS DĖL ASMENS DUOMENŲ TVARKYMO**

*(Pildo ir pasirašo tik Programos dalyvis, veiklą vykdantis pagal verslo liudijimą ar Nuolatinio Lietuvos gyventojo individualios veiklos pažymą)*

|  |
| --- |
| Informuoju, kad aš, ,  *(Programos dalyvio vardas, pavardė)*    dalyvauju Skuodo rajono savivaldybės verslumo iniciatyvų skatinimo programos finansuojamose priemonėse    *(nurodyti Programos priemonių pavadinimus)*    Esu informuotas (-a) ir sutinku, kad:  1. mano asmens duomenys gali būti naudojami Skuodo rajono savivaldybės verslumo iniciatyvų skatinimo programos administravimo tikslais;  2. Skuodo rajono savivaldybės administracija – duomenų valdytojas, tikrins pateiktus duomenis kituose valstybės registruose ir duomenų bazėse;  3. mano asmens duomenys gali būti perduoti audito ir tyrimų institucijoms, siekiant apsaugoti Skuodo rajono savivaldybės administracijos finansinius interesus, Lietuvos Respublikos teisės aktuose nustatyta tvarka;  4. esu informuotas (-a), kad vadovaujantis Lietuvos Respublikos asmens duomenų teisinės apsaugos įstatymo (toliau – ADTAĮ) 23 straipsnyje įtvirtintomis asmens duomenų subjekto teisėmis ir ADTAĮ 25 straipsnyje nustatyta tvarka turiu teisę: 1) žinoti (būti informuotas) apie mano asmens duomenų tvarkymą; 2) susipažinti su savo asmens duomenimis ir kaip jie yra tvarkomi; 3) reikalauti sunaikinti mano asmens duomenis arba sustabdyti mano asmens duomenų tvarkymo veiksmus, kai duomenys tvarkomi nesilaikant ADTAĮ ir kitų asmens duomenų tvarkymą reglamentuojančių teisės aktų nuostatų; 4) nesutikti, kad būtų tvarkomi mano asmens duomenys.  \_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  *(Programos dalyvio parašas) (Programos dalyvio vardas, pavardė)* |

Skuodo rajono savivaldybės verslumo iniciatyvų

skatinimo programai skirtų lėšų administravimo

tvarkos aprašo 3 priedas

**verslumo iniciatyvų skatinimo programos lėšų naudojimo sutartis**

2025 m. ………… d. Nr. (4.1.8)-…..

Skuodas

**I. SUTARTIES ŠALYS**

1. Skuodo rajono savivaldybės administracija, atstovaujama Administracijos direktoriaus ....................., veikiančio pagal Skuodo rajono savivaldybės administracijos nuostatus, patvirtintus Skuodo rajono savivaldybės tarybos 2023 m. gegužės 11 d. sprendimu Nr. T9-85 (toliau – Skuodo rajono savivaldybės administracija), ir ...................., atstovaujama ......................., veikiančio (-ios) pagal bendrovės įstatus (toliau – Finansinės paramos gavėjas), toliau kartu vadinamos „Šalimis“, sudarė šią sutartį (toliau – Sutartį).

**II. SUTARTIES PAGRINDAS**

2. Skuodo rajono savivaldybės administracijos direktoriaus 2025 m. ...............įsakymas Nr. A1- „Dėl lėšų skyrimo iš Skuodo rajono savivaldybės verslumo iniciatyvų skatinimo programos“.

**III. SUTARTIES DALYKAS**

3. Skuodo rajono savivaldybės verslumo iniciatyvų skatinimo programos lėšomis iš dalies kompensuojamos ......................... įsigijimo išlaidos, vykdant ............... priemonę „................................“.

**IV. ŠALIŲ ĮSIPAREIGOJIMAI**

4. Finansinės paramos gavėjas įsipareigoja:

4.1. naudoti darbo vietos funkcionavimui įsigytas priemones ir įrangą nurodytos veiklos vykdymui;

4.2. jei paramos prašoma pagal 16.2.–16.4. priemones, užtikrinti, kad metinės deklaruotos pajamos dvejus ateinančius metus sudarytų ne mažiau 6 MMA (minimali mėnesinė alga);

4.3. užtikrinti, kad, gavus paramą pagal 16.11. priemonę, Paramos gavėjas 12 mėn. laikotarpiu turi pravesti ne mažiau kaip 3 edukacijas. Gavęs užsakymą, edukatorius privalo informuoti Skuodo informacijos centrą ir nurodyti, kada vyks edukacija, kokia tema, kiek žmonių dalyvaus. Pasibaigus kalendoriniams metams, be ne vėliau kaip iki ateinančių metų gegužės 1 d., Skuodo rajono savivaldybės administracijai pateikti Suteiktų paslaugų aktus (toliau – Aktas), kuriuos pasirašo paslaugos Teikėjas ir paslaugas gavusios grupės vadovas. Akte privaloma nurodyti, kada ir kur vyko edukacinis užsiėmimas, kiek asmenų dalyvavo, kokia edukacijos tema ir trukmė. Tęstinumas privalo būti užtikrintas ne trumpiau kaip 2 metus.

4.4. iš anksto raštu informuoti Savivaldybės administraciją apie visų galimų su priemonės įgyvendinimu susijusių pakeitimų esmę ir priežastis. Jokie su Savivaldybės administracija raštu nesuderinti priemonės įgyvendinimo nukrypimai, keičiantys priemonės įgyvendinimo apimtį ar išlaidas, nėra leidžiami;

4.5. viešinti įsigytos įrangos ar vykdomos veiklos finansavimo šaltinį – Skuodo rajono savivaldybės verslumo iniciatyvų skatinimo programą – lipdukais ir ne mažesniais kaip A4 formato aiškinamaisiais stendais. Aiškinamojo stendo maketas pateikiamas Aprašo 4 priede. Aiškinamasis stendas turi būti pakabintas veiklos vykdymo patalpoje, gerai matomoje vietoje ir kabėti iki einamųjų metų pabaigos;

4.6. bendradarbiauti su Savivaldybės administracijos direktoriaus paskirtais atsakingais darbuotojais, laiku teikti jiems visą prašomą informaciją, sudaryti sąlygas jiems apžiūrėti priemonės įgyvendinimo lėšomis vykdomų veiklų vykdymo vietą ar įsigytas priemones, susipažinti su dokumentais, susijusiais su priemonės įgyvendinimu ir šios Sutarties vykdymu;

4.7. ne vėliau kaip per 5 (penkias) darbo dienas grąžinti Savivaldybės administracijai per klaidą gautą didesnę lėšų sumą, nei numatyta šioje Sutartyje;

4.8. grąžinti Savivaldybės administracijai visas priemonės įgyvendinimui skirtas nepanaudotas ar neteisėtai panaudotas lėšas ne vėliau kaip iki einamųjų metų gruodžio 31 d.;

4.9. Po paramos gavimo praėjus 12 mėn. ir 24 mėn. kasmet ne vėliau kaip iki gegužės 1 d. Finansinės paramos gavėjas el. paštu [savivaldybe@skuodas.lt](mailto:ona.malukiene@skuodas.lt) teikia Valstybinio socialinio draudimo fondo valdybos pažymą ar kitą lygiavertį dokumentą apie darbuotojų skaičių, kad įrodytų, jog įkurta nauja darbo vieta išlaikoma bei informaciją apie faktines metines pajamas, jei parama skirta pagal 16.2.–16.4. priemones. Netaikoma, jei šią informaciją galima rasti viešai prieinamuose informacijos šaltiniuose.

5. Jei Programos dalyvis nesilaiko įsipareigojimo išlaikyti darbo vietą 2 metus, jis įsipareigoja grąžinti visas arba dalį jam išmokėtų Programos lėšų: kai darbo vieta panaikinama per pirmųjų 12 mėnesių laikotarpį – visas gautas lėšas, kai darbo vietą panaikinama vėliau kaip po 12 mėn. – 50 procentų lėšų.

6. Skuodo rajono savivaldybės administracija įsipareigoja kompensuoti ............... Eur Finansinės paramos gavėjo patirtų išlaidų, diegiant šios Sutarties 3 punkte nurodytą bei pateiktoje paraiškoje aprašytą priemonę, per 10 darbo dienų nuo visų reikalingų dokumentų gavimo dienos, pervedant lėšas į Finansinės paramos gavėjo nurodytą sąskaitą banke.

7. Finansinės paramos gavėjas turi teisę:

7.1. atsisakyti pagal šią Sutartį numatytų pervesti lėšų ir apie tai informuoti Savivaldybės administraciją;

7.2. žodžiu ir raštu teikti Savivaldybės administracijos direktoriaus įgaliotam asmeniui paklausimus, susijusius su priemonės įgyvendinimu.

8. Savivaldybės administracija turi teisę:

8.1. bet kuriuo metu pareikalauti papildomos informacijos iš programos vykdytojo apie atliktų darbų eigą ir lėšų panaudojimą įgyvendinant priemonę;

8.2. turėti kitų Lietuvos Respublikos teisės aktuose nustatytų teisių ir įsipareigojimų, susijusių su lėšų panaudojimu projektui įgyvendinti;

8.3. inicijuoti Sutarties pakeitimo bei nutraukimo svarstymą.

**V. Kitos sąlygos**

9. Finansinė parama skiriama tik Sutarties 3 punkte nurodytų priemonių išlaidoms kompensuoti.

10. Savivaldybės administracija turi teisę inicijuoti lėšų mokėjimo sustabdymą, sumažinimą arba šios Sutarties nutraukimą ir (arba) priimti sprendimą dėl Finansinės paramos gavėjui išmokėtų lėšų arba jų dalies grąžinimo, kai Finansinės paramos gavėjas:

10.1. teikdamas paraišką priemonės įgyvendinimo finansavimui gauti ar vykdydamas šią Sutartį, pateikė klaidinamą informaciją arba nuslėpė informaciją, turinčią reikšmės sprendimui skirti lėšas priimti arba tinkamai šios Sutarties vykdymo kontrolei;

10.2. įgyvendindamas projektą, pažeidė teisės aktų reikalavimus, susijusius su priemonės įgyvendinimu;

10.3. nesudaro sąlygų ar neleidžia Savivaldybės administracijos įgaliotiems asmenims atlikti patikros vietoje ir (arba) patikrinti, kaip įgyvendinama priemonė ir (arba) kaip vykdoma veikla po lėšų pervedimo;

10.4. tampa likviduojamas priemonės įgyvendinimo metu;

10.5. pažeidžia kitas šios Sutarties sąlygas.

11. Sutartis įsigalioja nuo jos pasirašymo dienos ir galioja iki visiško Sutarties sąlygų ir įsipareigojimų įvykdymo.

12. Sutartis gali būti keičiama arba nutraukiama Sutarties Šalių susitarimu arba vienos iš Šalių raštišku pareiškimu, įspėjant kitą Šalį prieš 10 dienų. Visi šios Sutarties pakeitimai įsigalioja tik Šalims tinkamai juos patvirtinus (pasirašius Šalis atstovaujantiems asmenims bei patvirtinus antspaudais).

13. Visi Šalių tarpusavio ginčai, kylantys dėl šios Sutarties, sprendžiami Šalių tarpusavio derybų keliu, remiantis sąžiningumo, protingumo, teisingumo principais, o nepasiekus susitarimo – Lietuvos Respublikos įstatymų nustatyta tvarka.

14.Sutartis yra sudaroma dviem egzemplioriais lietuvių kalba, kurie turi vienodą teisinę galią, po vieną kiekvienai Sutarties Šaliai.

**VI. ŠALIŲ PARAŠAI IR REKVIZITAI**

|  |  |
| --- | --- |
| Skuodo rajono savivaldybės administracija  Įstaigos kodas 188751834  Vilniaus g. 13, LT-98112 Skuodas  Tel. (0 440) 73 932  El. paštas [savivaldybe@skuodas.lt](mailto:savivaldybe@skuodas.lt)  A. s. Nr. LT454010044700020015  AB Luminor Bank  Banko kodas 40100  Administracijos direktorius    \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ A. V.  *Parašas* | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ A. V.  *Parašas* |

Skuodo rajono savivaldybės verslumo iniciatyvų

skatinimo programai skirtų lėšų administravimo

tvarkos aprašo 4 priedas

|  |
| --- |
| Pateikiama informacija apie Programos dalyvį  *(įmonės pavadinimas, savarankišką veiklą vykdančio asmens vardas, pavardė)*  *Trumpa informacija apie vykdomą veiklą* |

|  |  |
| --- | --- |
|  | **VEIKLA IŠ DALIES FINANSUOJAMA**  **SKUODO RAJONO SAVIVALDYBĖS**  **VERSLUMO INICIATYVŲ SKATINIMO PROGRAMOS LĖŠOMIS** |

Skuodo rajono savivaldybės verslumo iniciatyvų

skatinimo programai skirtų lėšų

administravimo tvarkos aprašo 5 priedas

**INFORMACIJA APIE VERSLUMO INICIATYVŲ SKATINIMO PROGRAMOS VERSLO ĮMONIŲ IR SAVARANKIŠKAI DIRBANČIŲ ASMENŲ IŠLAIDŲ DALINIAM KOMPENSAVIMUI DALYVIŲ PATEIKTUS PRAŠYMUS**

|  |  |  |  |  |  |
| --- | --- | --- | --- | --- | --- |
| Programos dalyvio pavadinimas /  vardas, pavardė | Finansavimo priemonės numeris | Prašoma suma, Eur | Pareiškėjo atitikimas Aprašo reikalavimams | Gauta parama 2023–2024 m., Eur | Privalomi pateikti ir trūkstami ar  neteisingi dokumentai |
|  |  |  | 18.1 p. Atitinka / neatitinka  18.2 p. Atitinka / neatitinka  18.3 p. Atitinka / neatitinka  18.4 p. Atitinka / neatitinka  19 p. Atitinka / neatitinka |  | **Privalomi pateikti dokumentai:** |
| **Trūkstami ar neteisingi dokumentai:** |
|  |  |  | 18.1 p. Atitinka / neatitinka  18.2 p. Atitinka / neatitinka  18.3 p. Atitinka / neatitinka  18.4 p. Atitinka / neatitinka  19 p. Atitinka / neatitinka |  | **Privalomi pateikti dokumentai:** |
| **Trūkstami ar neteisingi dokumentai:** |

Skuodo rajono savivaldybės verslumo iniciatyvų

skatinimo programai skirtų lėšų administravimo

tvarkos aprašo 6 priedas

**(Nešališkumo deklaracijos tipinė forma**

(asmens vardas ir pavardė)

**NEŠALIŠKUMO DEKLARACIJA**

20\_\_ m.\_\_\_\_\_\_\_\_\_\_\_\_\_ d. Nr. \_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vietovės pavadinimas)

Būdamas Skuodo rajono savivaldybės verslumo iniciatyvų skatinimo programai verslo įmonių ir savarankiškai dirbančių asmenų išlaidų daliniam kompensavimui ir verslo projektų bendrajam finansavimui pateiktų prašymų vertinimo komisijos nariu, pasižadu:

1. Objektyviai, dalykiškai, be išankstinio nusistatymo, vadovaudamasis visų Programos dalyvių lygiateisiškumo, nediskriminavimo, proporcingumo, abipusio pripažinimo ir skaidrumo principais, atlikti man pavestas pareigas (užduotis).

2. Nedelsdamas raštu pranešti Skuodo rajono savivaldybės administracijos direktoriui (toliau – Administracijos direktoriui) apie galimą viešųjų ir privačių interesų konfliktą, paaiškėjus bent vienai iš šių aplinkybių:

2.1. Programoje dalyvauja man artimas asmuo arba juridinis asmuo, kuriam vadovauja toks asmuo;

2.2. aš arba man artimas asmuo:

2.2.1. esu (yra) Programoje dalyvaujančio juridinio asmens valdymo organų narys;

2.2.2. turiu (-i) Programoje dalyvaujančio juridinio asmens įstatinio kapitalo dalį arba turtinį įnašą jame;

2.2.3. gaunu(-a) iš Programoje dalyvaujančio juridinio asmens bet kokios rūšies pajamų;

2.3. dėl bet kokių kitų aplinkybių negaliu laikytis 1 punkte nustatytų principų.

3. Man išaiškinta, kad:

3.1. man artimi asmenys yra: sutuoktinis, mano ir mano sutuoktinio tėvai (įtėviai), vaikai (įvaikiai), broliai (įbroliai), seserys (įseserės), seneliai, vaikaičiai ir jų sutuoktiniai;

3.2. Administracijos direktoriui gavus pagrįstos informacijos apie tai, kad galiu būti patekęs į intereso konflikto situaciją ir nenusišalinau nuo su atitinkamu Prašymu susijusių sprendimų priėmimo, Administracijos direktorius sustabdo mano dalyvavimą su atitinkamu pirkimu susijusių sprendimų priėmimo procese ar jo stebėjime ir atlieka mano su Komisijos darbu susijusios veiklos patikrinimą. Administracijos direktorius, nustatęs, kad patekau į interesų konflikto situaciją, pašalina mane iš Komisijos.

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_

Skuodo rajono savivaldybės verslumo iniciatyvų

skatinimo programai skirtų lėšų administravimo

tvarkos aprašo 7 priedas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(komisijos nario vardas ir pavardė)

**KONFIDENCIALUMO PASIŽADĖJIMAS**

20\_\_\_\_\_ m. \_\_\_\_\_\_\_\_\_\_\_\_\_\_\_\_\_\_ d.

Skuodas

Aš pareiškiu, kad, vertindamas Skuodo rajono savivaldybės verslumo iniciatyvų skatinimo programai verslo įmonių ir savarankiškai dirbančių asmenų išlaidų daliniam kompensavimui ir verslo projektų bendrajam finansavimui pateiktus prašymus,

1. Pasižadu:
   1. saugoti ir tik įstatymų ir kitų teisės aktų nustatytais tikslais ir tvarka naudoti konfidencialią informaciją, kuri man taps žinoma, vertinant Verslumo iniciatyvų skatinimo programai pateiktus prašymus;
   2. man patikėtus dokumentus, kuriuose yra konfidenciali informacija, saugoti tokiu būdu, kad tretieji asmenys neturėtų galimybės su jais susipažinti ar pasinaudoti.
2. Man išaiškinta, kad konfidencialią informaciją sudaro:
   1. Verslumo iniciatyvų skatinimo programai pateiktų Prašymų duomenys ir turinys;
   2. Prašymų vertinimo išvados;
   3. Prašymų vertinimo rezultatų duomenys;
   4. kita informacija, susijusi su prašymų nagrinėjimu, aiškinimu, vertinimu ir palyginimu, jeigu jos atskleidimas prieštarauja teisės aktams.
3. Esu perspėtas (-a), kad, pažeidęs (-usi) šį pasižadėjimą, atsakysiu teisės aktų nustatyta tvarka ir turėsiu atlyginti Savivaldybės administracijai padarytus nuostolius.

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_

1. Veikiančioje verslo įmonėje darbo vieta laikoma naujai įkurta tada, jei didėja bendras darbo vietų skaičius. [↑](#footnote-ref-1)