**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL SKUODO RAJONO SAVIVALDYBĖS TARYBOS 2025 M. VASARIO 27 D. SPRENDIMO NR. T9-24 „DĖL SKUODO RAJONO SAVIVALDYBĖS 2025–2027 METŲ STRATEGINIO VEIKLOS PLANO PATVIRTINIMO“ PAKEITIMO**

2025 m. kovo 18 d. Nr. T10-82

Skuodas

**1. Parengto sprendimo projekto tikslas ir uždaviniai.**

Sprendimo tikslas – pakeisti Skuodo rajono savivaldybės 2025–2027 metų strateginį veiklos planą (toliau – SVP), papildant naujomis priemonėmis ar pakeičiant priemonių pavadinimus.

Lėšos trūkstamų specialistų dirbti Skuode motyvavimui ankstesniais metais buvo planuojamos 3.4.1.7. priemonėje „Jaunimo ir jaunų šeimų motyvavimo programa“, o 2025–2027 SVP buvo nutarta jas planuoti 4.1.4.4. priemonėje „Trūkstamų specialistų motyvavimo programos įgyvendinimas“. Šiuo metu dar yra rengiama nauja Trūkstamų specialistų motyvavimo programa, todėl išmokant lėšas vadovaujamasi senuoju tvarkos aprašu, kuriame yra nurodyta 3.4.1.7. priemonė. Tuo tikslu į SVP vėl įtraukiama priemonė 3.4.1.7. „Jaunimo ir jaunų šeimų motyvavimo programa“ ir perkeliama dalis lėšų.

Patikslinamas 5.3.2.1. priemonės „Policijos prevencinės veiklos rėmimas“ aprašymas, nurodant, kad šioje priemonėje planuojamos policijos prevencinės veiklos, kurios finansuojamos savivaldybės biudžeto lėšomis.

SVP papildomas 5.3.2.2. priemone „Priešgaisrinės tarnybos prevencinės veiklos rėmimas“. Skuodo rajono savivaldybės priešgaisrinė gelbėjimo tarnyba šioje priemonėje suplanavo lėšas prevencinei veiklai.

**2. Siūlomos teisinio reguliavimo nuostatos.**

Skuodo rajono savivaldybės strateginio planavimo organizavimo tvarkos aprašas, patvirtintas Skuodo rajono savivaldybės tarybos 2024 m. spalio 31 d. sprendimu Nr. T9-201.

**3. Laukiami rezultatai.**

Pakeistas SVP.

**4. Lėšų poreikis sprendimui įgyvendinti ir jų šaltiniai.**

Sprendimo įgyvendinimui papildomai lėšų nereikės.

**5. Sprendimo projekto autorius ir (ar) autorių grupė.**

Rengėja – Skuodo rajono savivaldybės administracijos direktoriaus pavaduotoja Ona Malūkienė.