**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL PRITARIMO PROJEKTO „SKUODO PIRMINĖS SVEIKATOS PRIEŽIŪROS CENTRO PASTATO MODERNIZAVIMAS“ FINANSAVIMUI**

2025 m. kovo 18 d. Nr. T10-83

Skuodas

**1. Parengto sprendimo projekto tikslas ir uždaviniai.**

Projektą planuojama įgyvendinti pagal Aplinkos projektų valdymo agentūros 2025 m. vasario 26 d. paskelbtą kvietimą Nr. MF-AM-SPF02 „Savivaldybių viešųjų pastatų atnaujinimas II“.

Projekto tikslas – modernizuoti pastatą ir sumažinti pirminės energijos suvartojimą ne mažiau 30 %, užtikrinant pastato infrastruktūros atitiktį higienos normų reikalavimams, taip racionaliai naudojant lėšas, skirtas savivaldybių viešųjų pastatų eksploatavimui, bei mažinant į atmosferą išmetamų šiltnamio efektą sukeliančių dujų (CO2) kiekį, pasiekti ne mažesnę nei „B“ energinio naudingumo klasę.

Projekto vykdytojas (pareiškėjas) – Skuodo rajono savivaldybės administracija. Atsakomybė už projekto įgyvendinimą tenka pareiškėjui. Projektų atranka atliekama konkurso būdu. Projektų atrankai netaikomi prioritetiniai atrankos kriterijai. Projekto vykdytojas turi užtikrinti, kad 10 metų po projekto įgyvendinimo pabaigos modernizuotas pastatas bus valdomas ir naudojamas pagal nurodytą paskirtį. Projekto trukmė – ne ilgesnė nei 50 mėnesių nuo sutarties su projekto vykdytoju sudarymo dienos, bet ne vėlesnė kaip iki 2029 m. rugsėjo 28 d.

**2. Siūlomos teisinio reguliavimo nuostatos.**

Plėtros programos pažangos priemonės Nr. 02-001-06-04-01 „Skatinti pastatų renovaciją“ veiklos „Savivaldybių viešųjų pastatų atnaujinimas II“ projektų finansavimo sąlygų aprašas, patvirtintas Lietuvos Respublikos aplinkos ministro 2025 m. vasario 19 d. įsakymu Nr. D1-21 „Dėl Lietuvos Respublikos aplinkos ministro 2022 m. liepos 25 d. įsakymo Nr. D1-239 „Dėl 2022-2030 metų plėtros programos valdytojos Lietuvos Respublikos aplinkos ministerijos aplinkos apsaugos ir klimato kaitos valdymo plėtros programos pažangos priemonės Nr. 02-001-06-04-01 „Skatinti pastatų renovaciją“ aprašo patvirtinimo“ pakeitimo“.

**3.** **Laukiami rezultatai.**

Atlikus pastato modernizavimą bus apšiltintas visas pastato atitvaras, modernizuota šildymo, apšvietimo ir elektros instaliacijos, vandentiekio ir nuotekų sistemos, pakeisti langai. Šis modernizavimo priemonių paketas leistų sutaupyti 70 % dabartinių šilumos energijos perskaičiuotų norminiam šildymo sezonui sąnaudų, 30 % sumažinamas ŠESD išmetimas, bus pasiekta „B“ energinio naudingumo klasė, elektros energijai gaminti įrengtos AEI priemonės (10 kW fotovoltinė elektrinė).

**4.** **Lėšų poreikis sprendimui įgyvendinti ir jų šaltiniai.**

Planuojama bendra projekto vertė – 995 992 Eur. Projektas finansuojamas Modernizavimo fondo lėšomis. Pagal šį kvietimą teikiama paramos forma yra grąžinamoji subsidija. Projektui įgyvendinti teikiamas 100 % finansavimas, o grąžintinos lėšos sudaro 50 % ir turės būti grąžinamos per ne ilgesnį kaip 10 metų terminą po projekto įgyvendinimo pabaigos. Išlaidos gali būti apmokamos išlaidų kompensavimo ir (ar) sąskaitų apmokėjimo būdu. Projektui gali būti išmokamas ne didesnis nei 30 procentų avansas nuo skirto finansavimo pagal projekto sutartį.

**5. Sprendimo projekto autorius ir (ar) autorių grupė.**

Rengėja ir pranešėja – Statybos, investicijų ir turto valdymo skyriaus vyresnioji specialistė Živilė Vaserytė.