**SKUODO rajono savivaldybės taryba**

**SPRENDIMAS**

**DĖL PRITARIMO PROJEKTO „SKUODO VAIKŲ LOPŠELIO-DARŽELIO MODERNIZAVIMAS“ FINANSAVIMUI**

2025 m. kovo 18 d. Nr. T10-84

Skuodas

Vadovaudamasi Lietuvos Respublikos vietos savivaldos įstatymo 15 straipsnio 4 dalimi, Plėtros programos pažangos priemonės Nr. 02-001-06-04-01 „Skatinti pastatų renovaciją“ veiklos „Savivaldybių viešųjų pastatų atnaujinimas II“ projektų finansavimo sąlygų aprašu, patvirtintu Lietuvos Respublikos aplinkos ministro 2025 m. vasario 19 d. įsakymu Nr. D1-21 „Dėl Lietuvos Respublikos aplinkos ministro 2022 m. liepos 25 d. įsakymo Nr. D1-239 „Dėl 2022–2030 metų plėtros programos valdytojos Lietuvos Respublikos aplinkos ministerijos aplinkos apsaugos ir klimato kaitos valdymo plėtros programos pažangos priemonės Nr. 02-001-06-04-01 „Skatinti pastatų renovaciją“ aprašo patvirtinimo“ pakeitimo“, Skuodo rajono savivaldybės taryba nusprendžia:

1. Finansuoti projekto „Skuodo vaikų lopšelio-darželio modernizavimas“ 50 proc. visų tinkamų finansuoti projekto išlaidų, taip pat išlaidas, kurių nepadengia projektui skiriamos finansavimo lėšos, ir netinkamų finansuoti projekto išlaidų dalį Skuodo rajono savivaldybės biudžeto lėšomis.

2. Įgalioti Skuodo rajono savivaldybės administracijos direktorę Levutę Staniuvienę pasirašyti visus su projektu „Skuodo vaikų lopšelio-darželio modernizavimas“ susijusius dokumentus.

3. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (J. Janonio g. 24, Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.

|  |  |
| --- | --- |
| Savivaldybės meras |  |

Živilė Vaserytė, tel. (0 440) 45 559