**AIŠKINAMASIS RAŠTAS**

**DĖL SKUODO RAJONO SAVIVALDYBĖS TARYBOS 2021 M. GRUODŽIO 23 D. SPRENDIMO NR. T9-197 „DĖL ESAMŲ GATVIŲ PRATĘSIMO SKUODO RAJONO GYVENAMOSIOSE VIETOVĖSE“ PAKEITIMO**

2025 m. kovo 18 d. Nr. T10-85

Skuodas

**1. Parengto sprendimo projekto tikslas ir uždaviniai.**

Sprendimo tikslas – pakeisti Skuodo rajono savivaldybės tarybos 2021 m. gruodžio 23 d. sprendimo Nr. T9-197 „Dėl esamų gatvių pratęsimo Skuodo rajono gyvenamosiose vietovėse“ 2 punktu patvirtintas Skuodo rajono Mosėdžio seniūnijos Mosėdžio miestelio Liepų gatvės pavadinimo geografines charakteristika sutrumpinant Liepų gatvės pavadinimą pagal prie sprendimo pridedamą Mosėdžio miestelio gatvių išdėstymo planą.

**2. Siūlomos teisinio reguliavimo nuostatos.**

Nuo 2025 m. sausio 1 d. įsigaliojo Lietuvos Respublikos vietos savivaldos įstatymo nauja redakcija. Vadovaujantis šio įstatymo 6 straipsnio 27 punktu, savarankiškos savivaldybių funkcijos yra adresų suteikimas žemės sklypams, kuriuose pagal jų naudojimo paskirtį (būdą) ar teritorijų planavimo dokumentus leidžiama pastatų statyba, pastatams, butams ir kitoms patalpoms, pavadinimų gatvėms, savivaldybės teritorijoje esantiems pastatams, statiniams ir kitiems objektams suteikimas, suteiktų adresų ir pavadinimų keitimas ar panaikinimas Vyriausybės ar jos įgaliotos institucijos nustatyta tvarka.

**3. Laukiami rezultatai**.

Skuodo rajono savivaldybės administracija parengė Skuodo rajono Mosėdžio miestelio pramoninės zonos valstybinių žemės sklypų formavimo – pertvarkymo projektą, kuriuo suformavo 8 valstybinus žemės sklypus pramonei ir sandėliavimui. Projektas patvirtintas 2024 m. liepos 2 d. potvarkiu Nr. M2-264. Vadovaujantis Lietuvos Respublikos žemės ūkio ministro ir Lietuvos Respublikos aplinkos ministro 2004 m. spalio 4 d. įsakymu Nr. 3D-452/D1-513 „Dėl žemės sklypų formavimo ir pertvarkymo projektų rengimo taisyklių patvirtinimo“ patvirtintų Žemės sklypų formavimo ir pertvarkymo projektų rengimo taisyklių 81 punktu, pagal parengtą projektą atlikti suformuotų sklypų kadastriniai matavimai, parengtos kadastro duomenų bylos.

Vadovaujantis Lietuvos Respublikos vidaus reikalų ministro 2011 m. sausio 25 d. įsakymu Nr. 1V-57 „Dėl numerių pastatams, patalpoms, butams ir žemės sklypams, kuriuose pagal jų naudojimo paskirtį (būdą) ar teritorijų planavimo dokumentus leidžiama pastatų statyba, suteikimo, keitimo ir apskaitos tvarkos aprašo ir pavadinimų gatvėms, pastatams, statiniams ir kitiems objektams suteikimo, keitimo ir įtraukimo į apskaitą tvarkos aprašo patvirtinimo“ patvirtinto Numerių pastatams, patalpoms, butams ir žemės sklypams, kuriuose pagal jų naudojimo paskirtį (būdą) ar teritorijų planavimo dokumentus leidžiama pastatų statyba, suteikimo, keitimo ir apskaitos tvarkos aprašo 7 punktu, numeriai žemės sklypams, kuriuose leidžiama pastatų statyba, pastatams ir jų kompleksams suteikiami iš eilės didėjimo tvarka nuo gatvės pradžios taško. Pagal gatvės ašinės linijos kryptį dešinėje gatvės pusėje paprastai suteikiami nelyginiai numeriai, kairėje – lyginiai.

Mosėdžio miestelio pramoninės zonos sklypų formavimo ir pertvarkymo projektu vienas iš suformuotų sklypų Nr. 8 (plotas 0,6312 ha) randasi Liepų gatvės dešinėje pusėje, kurioje istoriškai nuo gatvės pradžios taško pastatams ir statiniams suteikti poriniai numeriai. Siekiant nekeisti visos gatvės sklypų numeracijos, t. t. ir gamybinę veikla vykdančių įmonių adresų numerių, šiuo sprendimu siūloma pakeisti Liepų gatvės pavadinimo geografines charakteristikas. Pakeitus Liepų gatvės pavadinimo geografines charakteristikas, bus galima suteikti suprojektuotam sklypui Nr. 8 adresą ir tuo pačiu išlaikyti numeracijos nuoseklumą.

**4. Lėšų poreikis sprendimui įgyvendinti ir jų šaltiniai.**

Savivaldybės biudžeto lėšos nereikalingos.

**5. Sprendimo projekto autorius ir (ar) autorių grupė.**

Pranešėja **–** Statybos, investicijų ir turto valdymo skyriaus vyr. specialistė Rita Kaupienė.

Rengėja – Statybos, investicijų ir turto valdymo skyriaus vyriausioji specialistė Rita Kaupienė.