**AIŠKINAMASIS RAŠTAS**

**DĖL SKUODO RAJONO SAVIVALDYBĖS NARKOTIKŲ KONTROLĖS KOMISIJOS NUOSTATŲ PATVIRTINIMO**

2025 m. kovo 18 d. Nr. T10-86

Skuodas

**1. Parengto sprendimo projekto tikslas ir uždaviniai.**

Atsižvelgiant į Lietuvos Respublikos vietos savivaldos įstatymo 15 straipsnio 2 dalies 4 punktą, Pavyzdinius savivaldybių narkotikų kontrolės komisijų nuostatus, patvirtintus Lietuvos Respublikos Vyriausybės 2003 m. balandžio 8 d. nutarimu Nr. 416 „Dėl Pavyzdinių savivaldybių narkotikų kontrolės komisijų nuostatų patvirtinimo“, būtina atnaujinti Skuodo rajono savivaldybės narkotikų kontrolės komisijos nuostatus, atliekant tokius pakeitimus: įrašytas komisijos tikslas, kurio ankstesniuose nuostatuose nebuvo; įrašyta papildoma komisijos teisė: teikti Vyriausybinei narkotikų kontrolės komisijai, savivaldybės tarybai, merui, administracijos direktoriui, suinteresuotoms institucijoms pasiūlymus ir rekomendacijas narkotikų kontrolės ir narkomanijos prevencijos klausimais; papildytas komisijos darbo organizavimas: komisijos nariai gali eiti pareigas ne ilgiau kaip dvi kadencijas iš eilės; tikslus komisijos narių skaičius – 14; bendru komisijos nutarimu paskiriamas komisijos sekretorius; patikslintas komisijos balsavimas: komisijos sprendimai priimami posėdyje dalyvaujančių komisijos narių balsų dauguma. Jeigu balsai pasiskirsto po lygiai (laikoma, kad balsai pasiskirstė po lygiai tada, kai balsų už gauta tiek pat, kiek prieš, taip pat kai balsų už gauta tiek pat, kiek prieš ir susilaikiusiųjų kartu sudėjus), balsuojama dar kartą. Jeigu balsavus dar kartą balsai pasiskirsto po lygiai, daroma 5–10 minučių pertrauka ir balsuojama trečią kartą. Jei balsavus trečią kartą balsai pasiskirsto po lygiai, balsavimą lemia posėdžio pirmininko balsas; Komisijos posėdžiai protokoluojami. Protokolus rašo komisijos sekretorius, pasirašo komisijos pirmininkas ir sekretorius; komisijos nariai atsako už savo veiką ir sprendimus, priimtus komisijoje teisės aktų nustatyta tvarka.

**2. Siūlomos teisinio reguliavimo nuostatos.**

Lietuvos Respublikos vietos savivaldos įstatymo 15 straipsnio 2 dalies 4 punktas, Pavyzdiniai savivaldybių narkotikų kontrolės komisijų nuostatai, patvirtinti Lietuvos Respublikos Vyriausybės 2003 m. balandžio 8 d. nutarimu Nr. 416 „Dėl Pavyzdinių savivaldybių narkotikų kontrolės komisijų nuostatų patvirtinimo“.

**3. Laukiami rezultatai.**

Skuodo rajono savivaldybės narkotikų kontrolės komisijos nuostatai atitiks teisės aktų reikalavimus.

**4. Lėšų poreikis sprendimui įgyvendinti ir jų šaltiniai.**

Sprendimo įgyvendinimui lėšos nereikalingos.

**5. Sprendimo projekto autorius ir (ar) autorių grupė.**

Rengėja – Skuodo rajono savivaldybės administracijos sveikatos reikalų koordinatorė (vyriausioji specialistė) Daiva Gedrimė.