**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL SKUODO RAJONO SAVIVALDYBĖS GARBĖS PILIEČIO VARDO SUTEIKIMO JUOZUI PABRĖŽAI**

2025 m. kovo 18 d. Nr. T10- 87

Skuodas

1. **Parengto sprendimo projekto tikslas ir uždaviniai.**

Sprendimo projekto tikslas – suteikti Skuodo rajono savivaldybės garbės piliečio vardą Juozui Pabrėžai.

1. **Siūlomos teisinio reguliavimo nuostatos.**

Skuodo rajono savivaldybės garbės piliečio vardo suteikimo nuostatai, patvirtinti Skuodo rajono savivaldybės tarybos 2022 m. balandžio 28 d. sprendimu Nr. T9-81 „Dėl Skuodo rajono savivaldybės garbės piliečio vardo suteikimo nuostatų patvirtinimo“.

**3. Laukiami rezultatai.**

Juozas Pabrėža – kalbininkas, humanitarinių mokslų daktaras (1984), vienas aktyviausių Žemaičių kultūros draugijos narių, vienas pagrindinių žemaičių kalbos rašybos normintojų, žemaičių kalbos populiarintojų bei puoselėtojų, žemaitiškosios leidybos pradininkų. Taip pat žemaičių kultūros tyrinėtojas, ekspedicijų po Žemaitiją dalyvis, įrodęs, kad egzistuoja žemaičių kalba. Kartu su prof. Aleksu Girdeniu sukūrė žemaičių kalbos rašybos taisykles, pagal kurias šiandien rašoma ir leidžiama daug įvairios spaudos, poezijos, prozos, dramaturgijos knygų.

1984 m. Vilniaus universitete apsigynė humanitarinių mokslų daktaro disertaciją „Kirčio atitraukimo dinamika šiaurės žemaičių tarmėje“ (vadovas prof. Aleksas Girdenis). Nuo 1979 m. vadovavo 25-ioms studentų dialektologijos ekspedicijoms. Ženkliai prisidėjo prie žemaičių rašybos norminimo, sukaupė tarmių kalbinės medžiagos, ypač žemaičių patarmių. Yra paskelbęs per 50 mokslinių straipsnių žurnaluose „Kalbotyra“, „Baltistica“ ir kituose. Yra knygelės „Žemaičių rašybos patarimai“ (1991 m.), studentams skirto vadovėlio „Lietuvių kalba“ (1995 m.) skyriaus „Dialektologija“ autorius, knygų „Žemaičių rašyba“ (1998 m.), „Lietuvių kalba ne tik egzaminui, bet ir gyvenimui“ (2007 m.) bendraautorius bei septintosios mokomosios knygos su kompaktine plokštele „Šiaurės žemaičiai telšiškiai“ (2013 m.) iš serijos „Lietuvių tarmės mokykla“ sudarytojas ir bendraautorius, kalbininkės Birutės Vanagienės parengto „Šiaurės vakarų žemaičių žodyno“ (I tomas 2014 m., II tomas 2015 m.) antrasis mokslinis redaktorius, knygos „Žemaičių kalba ir rašyba“ (2017 m.) autorius bei Antoine de Saint-Exupery knygos „Mažasis princas“ vertėjas į žemaičių kalbą (*Mažāsis Princos,* 2024).

**4. Lėšų poreikis sprendimui įgyvendinti ir jų šaltiniai.**

Papildomų lėšų nereikės.

**5. Sprendimo projekto autorius ir (ar) autorių grupė.**

Rengėjas – Skuodo rajono savivaldybės administracijos Kultūros ir turizmo skyriaus vedėjas Gintas Andriekus.