**SKUODO rajono savivaldybės taryba**

**SPRENDIMAS**

**DĖL PATIKĖJIMO TEISĖS Į SKUODO RAJONO SAVIVALDYBĖS TURTĄ NUTRAUKIMO**

2025 m. kovo 19 d. Nr. T10-89

Skuodas

Vadovaudamasi Lietuvos Respublikos vietos savivaldos įstatymo 6 straipsnio 3 punktu, 15 straipsnio 2 dalies 19 punktu, 63 straipsniu, Lietuvos Respublikos civilinio kodekso 6.967 straipsnio 1 dalies 2 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 dalimi, Skuodo rajono savivaldybės turto, perduodamo valdyti, naudoti ir disponuoti juo patikėjimo teise, tvarkos aprašo, patvirtinto Skuodo rajono savivaldybės tarybos 2021 m. gegužės 27 d. sprendimu Nr. T9-113 „Dėl Skuodo rajono savivaldybės turto, perduodamo valdyti, naudoti ir disponuoti juo patikėjimo teise, tvarkos aprašo patvirtinimo“, 32 punktu bei atsižvelgdama į Skuodo rajono kultūros centro 2025 m. kovo 7 d. prašymą Nr. D2-23 „Dėl patikėjimo teisės nutraukimo į savivaldybės nekilnojamąjį turtą“, Skuodo rajono savivaldybės taryba nusprendžia:

1. Nutraukti:

1.1. Skuodo rajono kultūros centro patikėjimo teisę į 449,68 kv. m negyvenamosios paskirties patalpas, esančias kultūros namų su kontora pastate, adresas: Skuodo r. sav., Lenkimų mstl., S. Daukanto g. 59, unikalus pastato Nr. 7598-7010-5018, registro Nr. 44/1310066, pastatas, kuriame yra patalpos, pažymėtas plane 1C2p, patalpų indeksai 1-19; 1-22; 1-23.

1.2. Skuodo rajono kultūros centro patikėjimo teisę į 14,32 kv. m negyvenamosios paskirties patalpą, esančią Šačių seniūnijos administraciniame pastate, adresas: Skuodo r. sav., Šačių k., Beržo g. 1, unikalus pastato Nr. 7597-9010-1012, registro Nr. 44/1319399, pastatas pažymėtas plane 1B1p, patalpos indeksas 1–5.

2. Įpareigoti Skuodo rajono savivaldybės administracijos direktorę Levutę Staniuvienę pasirašyti susitarimus dėl šio sprendimo 1 punkte nurodyto turto patikėjimo teisės nutraukimo ir turto perdavimo–priėmimo aktus.

3. Pripažinti netekusiais galios Skuodo rajono savivaldybės tarybos 2014 m. spalio 30 d. sprendimo Nr. T9-174 „Dėl patalpų perdavimo Skuodo rajono kultūros centrui“ 1.2 ir 1.3 papunkčius.

4. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (J. Janonio g. 24, Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.

|  |  |
| --- | --- |
| Savivaldybės meras |  |

Elena Žukauskaitė, tel. (0 440) 73 992