**SKUODO rajono savivaldybės taryba**

**SPRENDIMAS**

**DĖL FUNKCIJŲ PERDAVIMO**

2025 m. kovo 19 d. Nr. T10-91

Skuodas

Vadovaudamasi Lietuvos Respublikos vietos savivaldos įstatymo 5 straipsnio 4 dalimi, 6 straipsnio 33 punktu, Lietuvos Respublikos kelių transporto kodekso 4 straipsnio 3 punktu ir Lietuvos Respublikos viešojo administravimo įstatymo 5 straipsnio 1 dalies 1 punkto b papunkčiu, 6 straipsnio 5 punktu, Skuodo rajono savivaldybės taryba nusprendžia:

1. Perduoti Klaipėdos miesto savivaldybės tarybai šias funkcijas:

1.1. sudaryti tarpusavyje besiribojančiose Skuodo ir Kretingos rajonų savivaldybėse arba per šių savivaldybių teritoriją į gretimą miesto savivaldybę vežamų keleivių maršrutus ir tvarkaraščius;

1.2. teikti elektroninio bilieto sistemos diegimo ir administravimo paslaugas;

1.3. rengti ir teikti rekomendacijas, konsultacijas ir ekspertines išvadas dėl maršrutų ir tvarkaraščių sudarymo;

1.4. administruoti bendrai vykdomą Europos Sąjungos finansinės paramos lėšomis finansuojamą ir į 2022–2030 m. Klaipėdos regiono plėtros planą įtrauktą projektą „Integruotos viešojo transporto sistemos diegimas Klaipėdos regione“.

2. Suteikti įgaliojimą 1.1–1.4 papunkčiuose nurodytas funkcijas vykdyti Klaipėdos miesto savivaldybės įgaliotai viešajai įstaigai „Klaipėdos keleivinis transportas“.

3. Pritarti Pavedimo sutarties projektui (pridedama).

4. Įgalioti Skuodo rajono savivaldybės merą Stasį Gutautą pasirašyti Pavedimo sutartį su viešąja įstaiga „Klaipėdos keleivinis transportas“.

5. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (J. Janonio g. 24, Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.

|  |  |
| --- | --- |
| Savivaldybės meras |  |

Rasa Andriekienė, tel. (0 440) 45 559