PRITARTA

Skuodo rajono savivaldybės tarybos

2025 m. kovo d. sprendimu Nr. T9-

**PAVEDIMO SUTARTIS NR.**

2025 m. \_\_\_\_\_\_\_\_\_\_\_\_\_\_\_ d.

Klaipėda

Kretingos rajono savivaldybė, atstovaujama \_\_\_\_\_\_\_\_\_\_\_\_\_, veikiančio pagal \_\_\_\_\_\_\_\_\_\_\_\_\_\_, Neringos savivaldybė, atstovaujama \_\_\_\_\_\_\_, veikiančio pagal \_\_\_\_\_\_\_\_\_\_, Palangos miesto savivaldybė, atstovaujama \_\_\_\_\_\_\_\_, veikiančio pagal \_\_\_\_\_\_\_\_\_\_\_\_, Skuodo rajono savivaldybė, atstovaujama\_\_\_\_\_\_\_\_\_\_\_\_\_, veikiančio pagal \_\_\_\_\_\_\_\_\_\_\_\_, Šilutės rajono savivaldybė, atstovaujama \_\_\_\_\_\_\_\_\_\_\_, veikiančio pagal \_\_\_\_\_\_\_\_\_\_\_\_\_\_\_, (toliau kiekviena atskirai – Įgaliotojas, o visos kartu – Įgaliotojai) ir viešoji įstaiga „Klaipėdos keleivinis transportas“, atstovaujama direktoriaus Gintaro Neniškio, veikiančio pagal įstaigos įstatus, (toliau – Įgaliotinis, o visi kartu – Šalimis), sudarė šią sutartį (toliau – Sutartis).

**I. SUTARTIES OBJEKTAS**

1.1. Šia Sutartimi Įgaliotojas paveda Įgaliotiniui vykdyti šias viešųjų paslaugų teikimo administravimo funkcijas (toliau – Funkcijos):

1.1.1. tarpusavyje besiribojančiose savivaldybėse arba per šių savivaldybių teritoriją į gretimą miesto savivaldybę vežamų keleivių maršrutų (toliau – tarpsavivaldybinio susisiekimo maršrutai) ir jų tvarkaraščių sudarymą;

1.1.2. elektroninio bilieto sistemos diegimo ir administravimo paslaugų teikimas visuose maršrutuose;

1.1.3. rekomendacijų, konsultacijų ir ekspertinių išvadų teikimas dėl visų maršrutų organizavimo;

1.1.4. Sutarties Šalių bendrai vykdomo Europos Sąjungos (toliau – ES) finansinės paramos lėšomis finansuojamo ir į 2022–2030 m. Klaipėdos regiono plėtros planą įtraukto projekto „Integruotos viešojo transporto sistemos diegimas Klaipėdos regione“ (toliau – Projektas) administravimas.

1.2. Detalus šiame punkte nurodytų viešųjų paslaugų teikimo administravimo funkcijų turinys išdėstytas Sutarties priede Nr. 1.

**II. ĮGALIOTINIO ĮSIPAREIGOJIMAI**

2.1. Įgaliotinis įsipareigoja:

2.1.1. Funkcijas vykdyti atsižvelgiant į Sutarties priede Nr. 1 nurodytą Funkcijų turinį;

2.1.2. Funkcijas vykdyti kuo geresnėmis Įgaliotojui sąlygomis;

2.1.3. Funkcijas vykdyti nuosekliai, Sutartyje nustatytomis sąlygomis, laikydamasis teisės aktuose įtvirtintų reikalavimų ir geriausios praktikos, atsižvelgdamas į Įgaliotojo nurodymus;

2.1.4. Įgaliotinio skirtą finansavimą naudoti tik pagal paskirtį ir užtikrindamas finansinių atsiskaitymo dokumentų teisėtumą.

**III. ĮGALIOTOJO ĮSIPAREIGOJIMAI IR TEISĖS**

3.1. Įgaliotojas įsipareigoja:

3.1.1. finansuoti šios Sutarties 1.1 punkte nurodytų Funkcijų vykdymą;

3.1.2. suteikti Įgaliotiniui visą informaciją, būtiną šioje Sutartyje Įgaliotiniui nustatytoms Funkcijoms įvykdyti.

3.2. Įgaliotojas turi teisę:

3.2.1. bet kuriuo šios Sutarties vykdymo metu reikalauti, kad Įgaliotinis praneštų apie Funkcijų vykdymą eigą;

3.2.2. teikti pasiūlymus, nurodymus, susijusius su Įgaliotinio pavestos Funkcijų vykdymu;

3.2.3. kontroliuoti, kaip Įgaliotinis vykdo pavestas Funkcijas bei reikšti pretenzijas, jei nustatomi Sutarties pažeidimo atvejai.

**IV. MOKĖJIMAI IR ATSISKAITYMAI**

4.1. Įgaliotojai finansuoja šios Sutarties 1.1 punkte nurodytų Funkcijų vykdymą ir perveda lėšas į Įgaliotinio banko sąskaitą Nr. LT237300010078754136.

4.2. Įgaliotojai finansuoti Funkcijų vykdymą pradeda nuo Įgaliotinio raštiško pranešimo apie bendros el. bilieto sistemos sukūrimą, kaip nurodyta Sutarties priedo Nr. 1, lentelės 1.1.2 punkte. Įgaliotojai visi kartu ir kiekvienas atskirai Funkcijų vykdymą finansuoja tokia apimtimi:

|  |  |  |  |  |  |
| --- | --- | --- | --- | --- | --- |
|  | **Skuodo rajono savivaldybė** | **Šilutės rajono savivaldybė** | **Palangos miesto savivaldybė** | **Neringos savivaldybė** | **Kretingos rajono savivaldybė** |
| **Viso per 1 metus** | 38 676 Eur be PVM | 68 062 Eur be PVM | 30 027 Eur be PVM | 13 781 Eur be PVM | 57 805 Eur be PVM |
| **Papildomos sąnaudos** | Nustatomos atsižvelgiant į Lietuvos Respublikos viešųjų pirkimų įstatymo nustatyta tvarka parinktų tiekėjų pateiktus įkainius | | | | |
| ***Pastaba.*** Detalus išlaidų išskaidymas pateikiamas Sutarties priede Nr. 2. Įgaliotojų mokamos finansavimo dalys gali būti peržiūrimos objektyviai sumažėjus/padidėjus Įgaliotinio vykdomų Funkcijų apimtims. | | | | | |

4.3. Įgaliotojas finansavimą už kiekvieną einamąjį mėnesį Įgaliotiniui perveda iki kito mėnesio 20 dienos už atliktas Funkcijas pagal sąskaitą faktūrą ir atliktų funkcijų perdavimo ir priėmimo aktą (Sutarties 3 priedas).

4.4. Įgaliotinis sąskaitas privalo teikti tik elektroniniu būdu. Elektroninės sąskaitos teikiamos tik naudojantis informacinės sistemos SABIS priemonėmis (svetainė pasiekiama adresu https://sabis.nbfc.lt). Įgaliotojas elektronines sąskaitas faktūras priima ir apdoroja naudodamasi informacinės sistemos SABIS priemonėmis.

4.5. Įgaliotojas turi teisę neatlikti atitinkamo mokėjimo, kol Įgaliotinis ištaisys trūkumus, jeigu:

4.5.1. sąskaitoje nenurodytas Sutarties numeris ir jos sudarymo data ar nurodyta neteisinga suma;

4.5.2. sąskaita pateikiama ne elektroninėmis priemonėmis;

4.5.3. kitais Sutartyje nustatytais atvejais.

4.6. Įgaliotojas įsipareigoja mokėti indeksuotą finansavimo dydį už Funkcijų vykdymą. Finansavimo dydis už Funkcijų vykdymą Sutarties galiojimo laikotarpiu indeksuojamas: 1) atsižvelgiant į Viešųjų pirkimų įstatymo nustatyta tvarka parinkto elektroninės bilietų sistemos administravimo paslaugas teiksiančio tiekėjo pateiktus įkainius; 2) atsižvelgiant į Įgaliotinio darbuotojų darbo užmokesčio indeksavimą, kuris atliekamas kiekvienais metais, vieną kartą per metus nuo einamųjų metų sausio 1 d., atsižvelgiant į praėjusių metų 2 ketvirčio statistinį mėnesinio administracinės ir aptarnavimo veiklos, viešojo sektoriaus darbo užmokesčio metinį pokytį procentais. Įgaliotojo prašymu, Įgaliotinis pateikia detalią indeksavimo informaciją raštu.

4.7. Pasibaigus kalendoriniams metams, kiekvienam Įgaliotojui individualiai perskaičiuojamas finansavimas pagal faktinius Klaipėdos regiono viešojo transporto sistemoje atliktos ridos ir realiai naudotų elektroninių bilieto įrangos komplektų skaičių. Perskaičiavimas atliekamas iki einamųjų metų kovo 1 d. ir tampa pagrindu finansuoti Įgaliotojų dalis einamaisiais kalendoriniais metais. Pagal faktinius Klaipėdos regiono viešojo transporto sistemoje atliktos ridos ir realiai naudotų elektroninių bilieto įrangos komplektų skaičių praėjusiais kalendoriniais metais susidarę skirtumai tarp Įgaliotojų išlyginami iki einamųjų metų birželio 30 d. iš kiekvieno Įgaliotojo individualiai mokamų mėnesinių finansinių įmokų (pvz., padidėjus vieno ar kelių iš Įgaliotojų faktinės ridos ar (ir) el. bilieto įrangos komplektų skaičiui, visų Įgaliotojų mokamos Įgaliotiniui finansavimo dalys kartu – sumažės. Ir atvirkščiai – vieno ar kelių iš Įgaliotojų faktinės ridos ar (ir) el. bilieto įrangos komplektų skaičiui sumažėjus, visų Įgaliotojų mokamos finansavimo dalys Įgaliotiniui didės. Visų Įgaliotojų mokama bendra finansavimo suma Įgaliotiniui dėl tokiu atvejų nesikeičia visą Sutarties galiojimo laikotarpį).

4.8. Įgaliotojų mokamos finansavimo dalys gali būti peržiūrimos objektyviai sumažėjus/padidėjus Įgaliotinio vykdomų Funkcijų apimtims. Finansavimo dalių peržiūrą gali inicijuoti visi Įgaliotojai kartu ar atskirai ne dažniau nei vieną kartą per kalendorinius metus.

**V. ŠALIŲ ATSAKOMYBĖ**

5.1. Šalys sutaria ir patvirtina, kad abi susitarė dėl Sutarties sąlygų, turi šioje Sutartyje ir teisės aktuose, taikomuose Funkcijų vykdymui, nustatytas ir (ar) kylančias iš šios Sutarties esmės teises, pareigas bei atsakomybę, su jomis sutinka ir įsipareigoja jų laikytis.

5.2. Šalys atsako už tai, kad Sutartyje nustatyti įsipareigojimai būtų vykdomi tinkamai ir laiku, Lietuvos Respublikos įstatymų nustatyta tvarka.

5.3. Įgaliotinis įsipareigoja gautos informacijos neplatinti ir panaudoti tik Įgaliotojo pavedimams vykdyti.

5.4. Įgaliotojui netinkamai vykdant arba nevykdant Sutartimi prisiimtų įsipareigojimų, jis moka Įgaliotiniui 200 Eur dydžio baudą už kiekvieną fiksuotą netinkamo Sutarties vykdymo atvejį.

5.5. Įgaliotiniui netinkamai vykdant arba nevykdant Sutartimi prisiimtų įsipareigojimų, jis moka Įgaliotojui 200 Eur dydžio baudą už kiekvieną fiksuotą netinkamo Sutarties vykdymo atvejį.

5.6. Jeigu bet kuri Sutarties Šalis nutraukia Sutartį anksčiau 1.1.4 papunktyje nurodyto ES finansuojamo projekto įgyvendinimui nustatyto 8 metų termino, ji privalo atlyginti visas kitų Šalių dalyvaujant šiame projekte patirtas išlaidas, įskaitant ES skirtos paramos ir baudų dėl neįgyvendinto projekto dalį. Jeigu Sutartį nutraukia daugiau nei viena Šalių, jos tą turi daryti solidariai.

5.7. Atsakomybė pagal Sutartį netaikoma, taip pat Šalys gali būti visiškai ar iš dalies atleistos nuo civilinės atsakomybės šiais pagrindais:

5.7.1. dėl nenugalimos jėgos (*force majeure*) – taikomos Lietuvos Respublikos civilinio kodekso 6.212 straipsnio ir Lietuvos Respublikos Vyriausybės 1996 m. liepos 15 d. nutarimu Nr. 840 „[Dėl Atleidimo nuo atsakomybės esant nenugalimos jėgos (force majeure) aplinkybėms taisykl](https://www.e-tar.lt/portal/lt/legalAct/TAR.6E3127CAC371)ių patvirtinimo“ patvirtintų taisyklių nuostatos. Jeigu Įgaliotinio subtiekėjas susiduria su nenugalimos jėgos aplinkybėmis, remtis šia sąlyga Įgaliotinis gali tik tokiu atveju, jei negali pasitelkti kito subtiekėjo nepatirdamas nepagrįstų išlaidų;

5.7.2. dėl ES valstybių veiksmų – kai prievolę pagal Sutartį įvykdyti neįmanoma dėl privalomų ir nenumatytų ES valstybės institucijų veiksmų (aktų), kurių Šalys neturėjo teisės ginčyti ir šie veiksmai negalėjo būti iš anksto numatyti;

5.7.3. Šalis, prašanti ją atleisti nuo atsakomybės, privalo pranešti kitai Šaliai raštu apie šiame Sutarties skyriuje nurodytų aplinkybių atsiradimą nedelsiant, bet ne vėliau kaip per 3 darbo dienas nuo tokių aplinkybių atsiradimo ar paaiškėjimo, pateikdama įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, taip pat pranešti galimą įsipareigojimų įvykdymo terminą. Būtina pranešti ir tuomet, kai išnyksta pagrindas nevykdyti įsipareigojimų;

5.7.4. pagrindas atleisti nuo atsakomybės atsiranda nuo kliūties atsiradimo momento arba jeigu apie ją nėra laiku pranešta – nuo pranešimo momento.

**VI. GINČŲ SPRENDIMO TVARKA**

6.1. Šalys, vykdydamos Sutarties įsipareigojimus, vadovaujasi šia Sutartimi. Sutarčiai, iš jos kylantiems Šalių santykiams bei jų aiškinimui taikoma Lietuvos Respublikos teisė.

6.2. Vykdant Sutartį turi būti laikomasi aplinkos apsaugos, socialinės ir darbo teisės įpareigojimų, nustatytų ES ir Lietuvos Respublikos teisės aktuose, kolektyvinėse sutartyse.

6.3. Šalių tarpusavio prieštaravimai ir nesutarimai sprendžiami derybomis tarp Šalių. Prieštaravimai ir nesutarimai, kurių nepavyksta išspręsti derybomis, sprendžiami Lietuvos Respublikos teisės aktų nustatyta tvarka Lietuvos Respublikos teismuose pagal Įgaliotinio buveinės vietą.

**VII. KITOS SUTARTIES SĄLYGOS**

7.1. Visi šios Sutarties papildymai ir pakeitimai galioja tik Šalims susitarus raštu.

7.2. Pasikeitus Šalių juridiniams adresams ar banko rekvizitams, Šalys privalo apie tai pranešti viena kitai per 3 dienas nuo jų pasikeitimo momento.

7.3. Šalys įsipareigoja vykdant Sutartį visą gautą informaciją naudoti tik su Sutartimi prisiimtų įsipareigojimų vykdymu, užtikrinti iš kitos Šalies gautos ar su Sutarties vykdymu susijusios informacijos konfidencialumą ir jos neplatinti. Konfidencialia informacija pagal Sutartį laikoma visa vykdant Sutartį gauta ir (ar) sužinota informacija apie kitą Šalį, jos darbuotojus, klientus ir pan. Konfidencialumo reikalavimai galioja Sutarties vykdymo metu ir neribotą laiką po jo. Šalis, pažeidusi šiame Sutarties punkte nustatytus įpareigojimus, privalo atlyginti kitos Šalies patirtus nuostolius. Šio punkto pažeidimu nebus laikoma atvejai, kai šią informaciją, vadovaujantis teisės aktais, Šalis privalo pateikti teisėsaugos ar kitoms institucijoms, ar paskelbti viešai.

7.4. Sutarties Šalys įsipareigoja asmens duomenis tvarkyti teisėtai, sąžiningai ir skaidriai tik šios Sutarties vykdymo tikslais vadovaujantis Bendruoju duomenų apsaugos reglamentu, Lietuvos Respublikos asmens duomenų apsaugos įstatymu bei kitais teisės aktais, reglamentuojančiais asmens duomenų apsaugą.

**VIII. BAIGIAMOSIOS NUOSTATOS**

8.1. Sutartis įsigalioja nuo Sutarties 1.1.4 papunktyje nurodyto ES Projekto finansavimo skyrimo dienos. Sutarties galiojimo terminas – 8 metai. Šalių susitarimu Sutarties galiojimas gali būti pratęstas papildomam, Šalių tarpusavyje suderintam, terminui.

8.2. Sutartis, visi jos priedai ir papildomi susitarimai sudaromi ir pasirašomi lietuvių kalba. Sutartį Šalys sudarė savanoriškai, laisva valia.

8.3. Nė viena Šalis neturi teisės perleisti visų arba dalies teisių ir pareigų pagal šią Sutartį jokiai trečiajai šaliai be išankstinio raštiško kitos Šalies sutikimo.

8.4. Šalys, pasirašydamos Sutartį, patvirtina, kad ją perskaitė, suprato jos turinį ir pasekmes, priėmė ją kaip atitinkančią jų tikslus. Sutartis yra sudaryta 6 (šešiais) vienodos teisinės galios egzemplioriais, po 1 (vieną) kiekvienai iš Šalių, arba bendru egzemplioriumi, jei Sutartis pasirašoma elektroniniu būdu.

8.5. Bet kokios nuostatos negaliojimas ar prieštaravimas Lietuvos Respublikos įstatymams ar kitiems norminiams teisės aktams šioje Sutartyje neatleidžia Šalių nuo prisiimtų įsipareigojimų vykdymo. Šiuo atveju tokia nuostata turi būti pakeista atitinkančia teisės aktų reikalavimus kiek įmanoma artimesne Sutarties tikslui bei kitoms jos nuostatoms.

8.6. Visi ginčai, kylantys dėl šios Sutarties vykdymo, sprendžiami Šalių derybomis. Šalims nesusitarus – Lietuvos Respublikos įstatymų nustatyta tvarka teisme, Klaipėdos mieste.

8.7. Visus kitus klausimus, kurie neaptarti Sutartyje, reguliuoja Lietuvos Respublikos teisė.

**IX. SUTARTIES PRIEDAI**

9.1. Priedas Nr. 1;

9.2. Priedas Nr. 2;

9.3. Priedas Nr. 3.

**XII. ŠALIŲ JURIDINIAI ADRESAI IR REKVIZITAI**

|  |  |  |  |  |  |  |  |
| --- | --- | --- | --- | --- | --- | --- | --- |
| |  |  | | --- | --- | | **ĮGALIOTINIS**  **VšĮ „Klaipėdos keleivinis transportas“**  S. Daukanto g. 15, 92235 Klaipėda  Kodas 14133780  A. s. Nr. LT 237300010078754136  „Swedbank“, AB  Direktorius  Gintaras Neniškis  \_\_\_\_\_\_\_\_\_\_\_\_\_\_ | **ĮGALIOTOJAI**  **Kretingos rajono savivaldybė**  Savanorių g. 29A, 97111 Kretinga  Kodas 188715222  Savivaldybės meras  Antanas Kalnius  \_\_\_\_\_\_\_\_\_\_\_\_\_\_ | | **Neringos savivaldybė**  Taikos g. 2, 93123 Neringa  Kodas 188754378  Savivaldybės meras  Darius Jasaitis  \_\_\_\_\_\_\_\_\_\_\_\_\_\_ | **Palangos miesto savivaldybė**  Vytauto g. 112, 00153 Palanga  Kodas 125196077  Savivaldybės meras  Šarūnas Vaitkus  \_\_\_\_\_\_\_\_\_\_\_\_\_\_ | | **Skuodo rajono savivaldybė**  Vilniaus g. 13, 98112 Skuodas  Kodas 188751834  Savivaldybės meras  Stasys Gutautas  \_\_\_\_\_\_\_\_\_\_\_\_\_\_ | **Šilutės rajono savivaldybė**  Dariaus ir Girėno g. 1, 99133 Šilutė  Kodas 188723322  Savivaldybės meras  Vytautas Laurinaitis  \_\_\_\_\_\_\_\_\_\_\_\_\_\_ | |  |

Pavedimo sutarties priedas Nr. 1

|  |  |  |
| --- | --- | --- |
| **Eil. Nr.** | **Viešųjų paslaugų teikimo administravimo Funkcija** | **Funkcijos turinys** |
| 1.1.1. | Tarpsavivaldybinio susisiekimo maršrutų ir tvarkaraščių jiems sudarymas | Bendrų Klaipėdos regiono viešojo transporto tarpsavivaldybinio susisiekimo maršrutų ir tvarkaraščių šiems maršrutams sukūrimas, jų planavimas. Sukurtų maršrutų ir tvarkaraščių koordinavimas, kad tvarkaraščiai vienas kito nedubliuotų ir būtų galima keleiviams patogiau persėsti iš vienų transporto priemonių į kitas.  Visų, bendroje Klaipėdos regiono viešojo transporto sistemoje dirbančių, transporto priemonių vaizdavimas realiu laiku.  Realaus viešojo transporto priemonių judėjimo ir atvykimo laiko į stoteles vaizdavimas tinklapyje.  Viešojo transporto tarpsavivaldybinio susisiekimo maršrutų tvarkaraščių sudarymas iki 4 kartų per kalendorinius metus. |
| 1.1.2. | Elektroninio bilieto sistemos diegimo ir administravimo paslaugų teikimas visuose maršrutuose | Bendros el. bilieto sistemos sukūrimas ir palaikymas, atsiskaitymo bekontakte bankine kortele integravimas (sąlygų atsiskaityti už važiavimą Klaipėdos regiono viešuoju transportu viena e. platforma sukūrimas).  Konsultavimas nuotoliniu būdu per 2 val. terminą darbo dienomis ir per 4 val. savaitgaliais. Fizinių įrangos gedimų šalinimas per 1 darbo dieną. |
| 1.1.3. | Rekomendacijų, konsultacijų ir ekspertinių išvadų teikimas dėl visų maršrutų organizavimo | Konsultavimas nuotoliniu būdu per 2 val. terminą darbo dienomis ir per 4 val. savaitgaliais. Iki 8 val. per mėnesį tarpsavivaldybinio susisiekimo maršrutų efektyvumo analizės ir rekomendacijų teikimas nuotolinių būdu.  Iki 8 val. per mėnesį rekomendacijų teikimas maršrutų planavimo nuotoliniu būdu. Klientų konsultavimas telefonu ir gyvai, Įgaliotinio klientų aptarnavimo centro darbo valandomis ir nustatyta tvarka. |
| 1.1.4. | Sutarties šalių bendrai vykdomo ES finansinės paramos lėšomis finansuojamo ir į 2022–2030 m. Klaipėdos regiono plėtros planą įtraukto projekto „Integruotos viešojo transporto sistemos diegimas Klaipėdos regione“ administravimas | ES projekto administravimas:paraiškos ES finansavimui gauti Klaipėdos regiono viešojo transporto sistemos sukūrimui teikimas Klaipėdos regiono savivaldybių (Įgaliotojų) vardu. |

\_\_\_\_\_\_\_\_\_\_\_\_\_\_\_\_\_\_\_\_

Pavedimo sutarties priedas Nr. 2

Bendrų sąnaudų išskaidymas:

|  |  |  |  |  |  |  |
| --- | --- | --- | --- | --- | --- | --- |
| **Sąnaudos be PVM** |  | **Skuodo rajono sav.** | **Šilutės rajono sav.** | **Palangos miesto sav.** | **Neringos sav.** | **Kretingos rajono sav.** |
| Investicijos[[1]](#footnote-1) | **Rida** | **316 872** | **800 736** | **613 626** | **335 998** | **1 322 748** |
| **Autobusų skaičius** | **22** | **37** | **14** | **6** | **26** |
| Įranga autobuse (e bilietas) (Eur) | 61 600 | 103 600 | 39 200 | 16 800 | 72 800 |
| Kameros, įrašymo įrenginys (Eur) | 13 200 | - | - | 3 600 | 15 600 |
| Švieslentės (3 išorinės, 1 vidinė) (Eur) | 132 000 | 222 000 | - | 36 000 | 156 000 |
| Transporto balsas (Eur) | 1 320 | 2 220 | 840 | 360 | 1 560 |
| **Metinės sąnaudos be PVM** | | | | | | |
| Palaikymas, priežiūra, eksploatacija[[2]](#footnote-2) | E bilieto sistemos priežiūra (įkainis tr. priemonių sk.) (Eur) | 13 521 | 22 740 | 8 604 | 3 688 | 15 980 |
| Apmokėjimo bankine kortele funkcionalumas (įkainis tr. priemonių sk.) (Eur) | 8 447 | 14 206 | 5 375 | 2 304 | 9 982 |
| Papildomi atsiskaitymo bankinėmis kortelėmis transakcijos įkainiai | 1,5 % + 0,10 Eur nuo bilieto kainos | 1,5 % + 0,10 Eur nuo bilieto kainos | 1,5 % + 0,10 Eur nuo bilieto kainos | 1,5 % + 0,10 Eur nuo bilieto kainos | 1,5 % + 0,10 Eur nuo bilieto kainos |
| Ryšio sąnaudos (telemetrija) (įkainis tr. priemonių sk.) (Eur) | 660 | 1 110 | 420 | 180 | 780 |
| Transporto išlaidos (Eur) | 1 782 | 2 295 | 827 | 253 | 1 034 |
| Darbo užmokestis pagal ridos ir transporto priemonių proporciją (50/50) (Eur) | 12 969 | 25 192 | 13 454 | 6 688 | 27 299 |
| Darbo vietų išlaikymas (Eur) | 1 297 | 2 519 | 1 345 | 669 | 2 730 |
| **Viso (Eur)** | **38 676** | **68 062** | **30 027** | **13 781** | **57 805** |

Papildomų sąnaudų išskaidymas:

|  |  |  |  |  |  |
| --- | --- | --- | --- | --- | --- |
|  | **Skuodo rajono sav.** | **Šilutės rajono sav.** | **Palangos miesto sav.** | **Neringos sav.** | **Kretingos rajono sav.** |
| **Tvarkaraščių sudarymas** | Sąnaudos nustatomos atsižvelgiant į Lietuvos Respublikos viešųjų pirkimų įstatymo nustatyta tvarka parinktų tiekėjų pateiktus įkainius | | | | |
| **Priemonės keleivių informavimui** |
| **Bilietų kontrolė** |
| **Bilietų pardavimas (agentavimas už platinimą)** |

\_\_\_\_\_\_\_\_\_\_\_\_\_\_\_\_\_\_\_\_

Pavedimo sutarties priedas Nr. 3

**ATLIKTŲ FUNKCIJŲ PRIĖMIMO–PERDAVIMO AKTAS**

202\_ m. \_\_\_\_\_\_\_\_\_\_\_\_\_\_ d. Nr. \_\_\_\_\_

Klaipėda

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**, atstovaujama \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, toliau vadinama Įgaliotojas, ir **VšĮ „Klaipėdos keleivinis transportas“**, atstovaujama direktoriaus, \_\_\_\_\_\_\_\_\_\_\_\_\_\_\_\_\_\_\_\_, toliau vadinamas – Įgaliotinis, šiuo atliktų funkcijų priėmimo–perdavimo aktu patvirtina, kad, vadovaudamiesi 202\_\_ m. \_\_\_\_\_\_\_\_\_\_\_\_\_\_\_\_\_ d. pasirašyta Pavedimo sutartimi Nr. \_\_\_\_\_\_\_\_\_\_, Įgaliotinis perdavė, o Įgaliotojas priėmė **202\_\_ metų mėnesio dienomis** atliktas funkcijas:

|  |  |  |  |
| --- | --- | --- | --- |
| **Eil. Nr.** | **Funkcija** | **Val.** | **Eur** |
| 1. | Tarpsavivaldybinio susisiekimo maršrutų ir jų tvarkaraščių sudarymas |  |  |
| 2. | Elektroninio bilieto sistemos diegimo ir administravimo paslaugų teikimas visuose maršrutuose |  |  |
| 3. | Rekomendacijų, konsultacijų ir ekspertinių išvadų teikimas dėl visų maršrutų organizavimo |  |  |
| 4. | Sutarties šalių bendrai vykdomų ES finansuojamo Projekto administravimas |  |  |
| **Per praėjusį mėnesį už atliktas Funkcijas suma, viso** | |  |  |

**Per praėjusį mėnesį už atliktas funkcijas suma \_\_\_\_\_\_\_\_\_\_\_ Eur.**

Šis atliktų funkcijų priėmimo–perdavimo aktas yra pagrindas galutiniam atsiskaitymui.

|  |  |
| --- | --- |
| **Atliktas funkcijas perdavė:**  VšĮ „Klaipėdos keleivinis transportas“  Daukanto g. 15, LT-93252 Klaipėda  Tel. (0 46) 36 64 06  Įmonės kodas 142133780  A. s. LT237300010078754136  „Swedbank“, AB | **Atliktas funkcijas priėmė:** |

1. Preliminarios ES Projekto lėšos, atsižvelgiant į šiuo metu Įgaliotinio sudarytų sutarčių įkainius su paslaugų teikėjais. Investicijų apimtys taip pat gali būti tikslinamos. [↑](#footnote-ref-1)
2. Pateikiamas preliminarus lėšų išskaidymas, Įgaliotojų mokamos finansavimo dalys gali būti peržiūrimos objektyviai sumažėjus/padidėjus Įgaliotinio vykdomų Funkcijų apimtims. [↑](#footnote-ref-2)