PATVIRTINTA

Skuodo rajono savivaldybės tarybos

2025 m. kovo d. sprendimu Nr. T9-

**SKUODO RAJONO SAVIVALDYBĖS TURIZMO TARYBOS NUOSTATAI**

**I SKYRIUS**

**BENDROSIOS NUOSTATOS**

1. Skuodo rajono savivaldybės turizmo taryba (toliau – Taryba) yra nuolatinė patariamojo pobūdžio institucija, padedanti Skuodo rajono savivaldybei (toliau – Savivaldybei) ir jos įstaigoms spręsti ir koordinuoti Skuodo rajono turizmo plėtros klausimus.
2. Taryba savo darbe vadovaujasi Lietuvos Respublikos Konstitucija, Lietuvos Respublikos įstatymais, Lietuvos Respublikos Vyriausybės nutarimais, Savivaldybės tarybos sprendimais.
3. Taryba bendradarbiauja su Klaipėdos regiono turizmo taryba, kitomis šalies savivaldybėmis, turizmo verslo asociacijomis ir organizacijomis bei turistinėmis organizacijomis, nevyriausybinėmis organizacijomis, susijusiomis su turizmo plėtra Skuodo rajone, Ekonomikos ir inovacijų ministerija.
4. Tarybos pasiūlymai Savivaldybės tarybai, merui, Savivaldybės administracijai, Klaipėdos regiono plėtros tarybai, Ekonomikos ir inovacijų ministerijai turizmo plėtros klausimais yra rekomendacinio pobūdžio.
5. Tarybą sudaro ir jos pirmininką bei pavaduotoją skiria Savivaldybės taryba savo įgaliojimų laikotarpiui.
6. Tarybos nuostatus tvirtinta Savivaldybės taryba.

**II SKYRIUS**

**TARYBOS FUNKCIJOS**

1. Tarybos veiklos tikslas – skatinti atvykstamąjį turizmą, didinti turistų srautus Skuodo rajone, gerinti rajono įvaizdį, sukurti rajono išskirtinumą ir skatinti jo reprezentatyvumą, formuoti nuolatinio Skuodo rajono įvaizdžio, kaip patrauklaus turizmui krašto, kūrimo, palaikymo ir gerinimo politiką. Taryba atlieka šias funkcijas:
   1. teikia pasiūlymus Savivaldybės institucijoms ir įstaigoms:
      1. dėl rajono turizmo plėtros strategijos ir priemonių plano rengimo ir įgyvendinimo;
      2. dėl priemonių, reikalingų Savivaldybėje esančių rekreacinių teritorijų apsaugai, plėtojant jose poilsio ir turizmo veiklą, rengimo ir vykdymo;
      3. Savivaldybės teritorijos turizmo išteklių ir paslaugų rinkos analizės, turizmo informacijos, rajono įvaizdžio, reklamos ir rinkodaros klausimais;
      4. dėl turizmo infrastruktūros plėtojimo;
      5. turizmo verslo skatinimo ir rėmimo klausimais;
   2. svarsto Savivaldybės dokumentų, susijusių su turizmo plėtra rajone, projektus ir teikia su jais susijusius pasiūlymus Savivaldybei;
   3. teikia pasiūlymus šalies savivaldos institucijoms, Klaipėdos regiono plėtros tarybai, Ekonomikos ir inovacijų ministerijai dėl šalies ir regiono turizmo plėtros.

**III SKYRIUS**

**TARYBOS TEISĖS**

1. Taryba, vykdydama savo funkcijas, turi teisę:
   1. išklausyti savo posėdžiuose valstybės institucijų, Klaipėdos regiono plėtros tarybos ir Savivaldybės institucijų, įstaigų, jų padalinių vadovų bei specialistų, taip pat turizmo verslo asociacijų ir organizacijų bei turistinių organizacijų atstovų pranešimus / pasiūlymus turizmo srities klausimais;
   2. kviesti ekspertus, kurie teiktų konsultacijas turizmo klausimais;
   3. rengti konferencijas turizmo plėtros klausimais;
   4. gauti reikiamą informaciją iš Savivaldybės institucijų ir įstaigų;
   5. priimti rekomendacinio pobūdžio sprendimus pagal savo kompetenciją.

**IV SKYRIUS**

**TARYBOS SUDĖTIS IR DARBO ORGANIZAVIMAS**

1. Tarybą sudaro 13 narių: vicemeras, 2 – Savivaldybės administracijos atstovai, 2 – Savivaldybės tarybos nariai, 1 – Skuodo rajono verslininkų asociacijos atstovas, 1 – VšĮ Skuodo rajono turizmo informacijos centro atstovas, 2 – Skuodo rajone veikiančių muziejų atstovai, 3 – Skuodo rajono nevyriausybinių organizacijų atstovai, 1 – Skuodo rajono kultūros centro atstovas.
2. Taryba sudaroma, paleidžiama ir jos sudėtis keičiama Savivaldybės tarybos sprendimu.
3. Tarybos nario įgaliojimai nutrūksta, jeigu:

11.1. jis atšaukiamas jį delegavusios institucijos ar organizacijos iniciatyva;

11.2. jis atsistatydina savo noru,

11.3. atšaukiamas Turizmo tarybos sprendimu, jei be pateisinamos priežasties nedalyvauja Tarybos posėdžiuose 3 kartus iš eilės.

1. Savivaldybės tarybos sprendimu į Tarybos nario, kurio įgaliojimai nutrūko, vietą skiriamas kitas asmuo.
2. Tarybos pirmininkas atsako už Tarybos veiklą, atstovauja jai, sudaro posėdžių darbotvarkes, šaukia posėdžius.
3. Taryba renkasi ne rečiau kaip kartą per metų ketvirtį. Neeilinis posėdis gali būti sukviestas ne mažiau kaip pusės Tarybos narių reikalavimu arba Tarybos pirmininko iniciatyva.
4. Tarybos posėdis yra teisėtas, jeigu jame dalyvauja ne mažiau kaip pusė Tarybos narių. Posėdžiui vadovauja Tarybos pirmininkas, jam nesant – pirmininko pavaduotojas.
5. Tarybos sprendimai priimami posėdyje dalyvaujančių Tarybos narių balsų dauguma. Jeigu balsai pasiskirsto po lygiai, lemia Tarybos pirmininko balsas. Jeigu Tarybos pirmininkas posėdyje nedalyvauja, o balsai pasiskirsto po lygiai, laikoma, kad sprendimas nepriimtas.
6. Tarybos narys turi teisę dalyvauti posėdyje nuotoliniu būdu. Jeigu iki atitinkamo Tarybos posėdžio likus vienai dienai Tarybos narys praneša Tarybos pirmininkui apie pageidavimą dalyvauti posėdyje nuotoliniu būdu, jam yra užtikrinama galimybė dalyvauti posėdyje nuotoliniu būdu (vaizdo konferencijos būdu) naudojant atitinkamas technines priemones. Jeigu Tarybos narys apie pageidavimą dalyvauti posėdyje praneša likus mažiau kaip vienai dienai, Tarybos pirmininkas neprivalo sudaryti galimybių Tarybos nariui dalyvauti posėdyje nuotoliniu būdu. Tarybos narys yra asmeniškai atsakingas už tai, kad jis turėtų technines galimybes dalyvauti Tarybos posėdyje nuotoliniu būdu pagal Tarybos pirmininko nurodytas technines sąlygas. Jeigu dėl techninių trukdžių nėra galimybės užtikrinti tinkamo Tarybos nario dalyvavimo Tarybos posėdyje (pvz., trūkinėja ar dingsta ryšys ir pan.), tuomet savo nuomonę svarstomais klausimais jis gali atsiųsti Tarybos pirmininkui ir posėdžio sekretoriui elektroniniu paštu.
7. Jei Tarybos narys negali tiesiogiai dalyvauti posėdyje, tuomet jis turi teisę savo nuomonę apie posėdžio metu svarstomus klausimus pareikšti elektroninio pašto laišku ir jį atsiųsti Tarybos pirmininkui ir posėdžio sekretoriui prieš posėdį.
8. Su posėdžio nariams pateikiama darbotvarke Tarybos nariai supažindinami ne vėliau kaip prieš 1 darbo dieną iki posėdžio. Posėdžio metu darbotvarkė gali būti papildoma Tarybos narių teikimu, jei tam pritaria ne mažiau kaip pusė dalyvaujančių Tarybos narių.
9. Taryba apie savo veiklą informuoja Savivaldybę, visuomenę.
10. Tarybos sprendimai skelbiami Skuodo rajono interneto svetainėje.
11. Į Tarybos posėdžius gali būti kviečiami žiniasklaidos atstovai, piliečių bendruomenių, politinių partijų, visuomeninių organizacijų įgalioti asmenys, Savivaldybės tarybos nariai, Savivaldybės institucijų ir įstaigų atstovai, Savivaldybės administracijos specialistai.
12. Tarybos posėdžiuose patariamojo balso teise gali dalyvauti ekspertai, kurie pateikia išvadas nagrinėjamais klausimais, kitų valstybės institucijų, visuomenių organizacijų, mokslo ir švietimo įstaigų atstovai.

**V SKYRIUS**

**BAIGIAMOSIOS NUOSTATOS**

1. Tarybą techniškai aptarnauja (praneša Tarybos nariams apie posėdžių laiką ir vietą, pateikia Tarybos nariams posėdžių medžiagą, rengia Tarybos posėdžių protokolus) Savivaldybės administracijos Kultūros ir turizmo skyrius.
2. Šie nuostatai gali būti panaikinti, pakeisti ar papildyti Savivaldybės tarybos sprendimu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_