PATVIRTINTA

Skuodo rajono savivaldybės

tarybos 2025 m. kovo d. sprendimu Nr. T9-

**SKUODO RAJONO SAVIVALDYBĖS SIMONO DAUKANTO PREMIJOS SKYRIMO NUOSTATAI**

**I. BENDROSIOS NUOSTATOS**

1. Skuodo rajono savivaldybės Simono Daukanto premijos skyrimo nuostatai (toliau – Nuostatai) reglamentuoja dokumentų Skuodo rajono savivaldybės Simono Daukanto premijai (toliau – premija) skirti pateikimo, jų nagrinėjimo ir skyrimo tvarką.

2. Premija skiriama už krašto kultūros, literatūros, švietimo, mokslo, tautinio identiteto ir kultūros, tautos, regiono unikalumo bei jo vertybių išlaikymą šalyje bei už jos ribų.

3. Premija, konkurso tvarka, gali būti skiriama Skuodo rajono ar iš jo kilusiems, bet šiuo metu išvykusiems, ir kitiems Lietuvos gyventojams savo darbais, kūriniais, pasiekimais ar kilniais poelgiais garsinantiems Skuodo rajoną.

4. Premija finansuojama iš Skuodo rajono savivaldybės biudžeto 3.1.1.11. priemonės „S. Daukanto premijos įteikimas“ lėšų.

**II. DOKUMENTŲ PATEIKIMO REIKALAVIMAI**

5. Dokumentų premijai skirti priėmimo laiką ir vietą skelbia Skuodo rajono savivaldybės administracija (toliau – Savivaldybės administracija). Informacija skelbiama Savivaldybės interneto svetainėje [www.skuodas.lt](http://www.skuodas.lt) ir vietinėje spaudoje.

6. Dokumentus premijai skirti turi teisę teikti fiziniai ir Lietuvos Respublikos teisės aktų nustatyta tvarka įregistruoti juridiniai asmenys (toliau – pareiškėjas) iki einamųjų metų rugpjūčio 1 d.

7. Pareiškėjas Savivaldybės administracijai pateikia:

7.1. pretendentą siūlančio pareiškėjo rekomendaciją;

7.2. pretendento gyvenimo ir profesinės veiklos aprašymą;

7.3. pretendento darbų sąrašą;

7.4. papildomai galima pateikti leidinius ir kitą medžiagą, atskleidžiančią pretendento darbų reikšmę bei išskirtinumą.

**III. VERTINIMO KRITERIJAI**

8. Indėlis į Skuodo, Lietuvos ar pasaulio istorijos ir kultūros puoselėjimą (1–10 balų):

8.1. Istorijos tyrimai, tautinės tapatybės ugdymas, kultūros paveldo išsaugojimas.

8.2. Naujų istorinių ar kultūrinių žinių atskleidimas, prisidedantis prie visuomenės istorinio sąmoningumo stiprinimo.

8.3. Kūrybinis ir inovatyvus požiūris į istorinius ar kultūrinius tyrimus.

1. Visuomeninė veikla ir švietėjiškas darbas (1–10 balų):

9.1. Aktyvus visuomeninis įsitraukimas, prisidedantis prie istorijos ir kultūros pažinimo, profesionalaus meno sklaidos plačioje visuomenėje.

9.2. Švietėjiškos veiklos (paskaitos, seminarai, viešieji renginiai), skatinančios istorinio paveldo pažinimą, organizavimas.

9.3. Dalyvavimas projektuose, stiprinančiuose tautinę savimonę.

9.4. Kandidato profesinės veiklos kokybė, reputacija akademinėje ir visuomeninėje erdvėje.

9.5. Tarptautinis pripažinimas (jei yra) ir bendradarbiavimas su užsienio institucijomis.

10. Etika ir vertybiniai principai (1–10 balų):

10.1. Kandidato veiklos etiškumas ir visuomeninių vertybių laikymasis.

10.2. Pagarba demokratinėms vertybėms, žmogaus teisėms bei laisvėms.

11. Kandidatai surinkę mažiau kaip pusę galimų balų, nevertinami.

**IV. PREMIJOS SKYRIMO TVARKA**

12. Premiją Skuodo rajono savivaldybės kultūros ir meno tarybos (toliau – Kultūros ir meno taryba) teikimu skiria Skuodo rajono savivaldybės taryba (toliau – Taryba).

13. Premija skiriama kas dvejus metus Simono Daukanto gimimo dienos proga ne vėliau kaip iki einamųjų metų spalio 28 d.

14. Skiriamos premijos dydis – 1 000 (vienas tūkstantis) Eur.

15. Savivaldybės administracijai pateikti dokumentai pateikiami Kultūros ir meno tarybos nariams per 5 darbo dienas nuo paskutinės dokumentų gavimo dienos, nurodytos skelbime.

16. Kultūros ir meno taryba gautus dokumentus išnagrinėja posėdžio metu ir pateikia teikimą Tarybai iki einamųjų metų rugpjūčio 25 d.

17. Premijos įteikimo renginį organizuoja Savivaldybės administracijos Kultūros ir turizmo skyrius kartu su Skuodo rajono kultūros centru.

18. Renginio data ir vieta skelbiama viešai ne vėliau kaip 10 d. iki renginio dienos.

19. Apie premijos skyrimą informuojama Savivaldybės bendruomenė skelbiant informaciją Savivaldybės interneto svetainėje www.skuodas.lt, „Facebook“ paskyroje ir vietinėje spaudoje.

20. Laureatas informuojamas raštu ar telefonu apie suteiktą vardą ir apie premijos įteikimo renginį, nurodant datą, vietą ir kitą reikalingą informaciją

**V. BAIGIAMOSIOS NUOSTATOS**

21. Tarybai nepatvirtinus finansavimo, premija gali būti neskiriama.

22. Premija gali būti neskiriama ir tuo atveju, kai neatsiranda pretendentų.

23. Už Nuostatų vykdymą ir kontrolę atsakingas Savivaldybės administracijos direktorius.

24. Šie Nuostatai gali būti pildomi, keičiami ar pripažįstami netekusiais galios Tarybos sprendimu.