**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL SKUODO RAJONO SAVIVALDYBĖS TARYBOS 2022 M. KOVO 24 D. SPRENDIMO NR. T9-65 „DĖL SKUODO RAJONO SAVIVALDYBĖS ŽELDYNŲ IR ŽELDINIŲ APSAUGOS, PRIEŽIŪROS IR TVARKYMO KOMISIJOS SUDARYMO IR JOS NUOSTATŲ PATVIRTINIMO“ PAKEITIMO**

2025 m. kovo 20 d. Nr. T10-99

Skuodas

1. **Parengto sprendimo projekto tikslas ir uždaviniai.**

Vietos savivaldos įstatymo 22 straipsnio 10 dalyje reglamentuojama: „10. Savivaldybės tarybos komisijų posėdžiai yra teisėti, jeigu juose dalyvauja daugiau kaip pusė visų komisijos narių. Savivaldybės tarybos komisijų sprendimai priimami posėdyje dalyvaujančių komisijos narių balsų dauguma. Jeigu balsai pasiskirsto po lygiai (laikoma, kad balsai pasiskirstė po lygiai tada, kai balsų už gauta tiek pat, kiek prieš, taip pat kai balsų už gauta tiek pat, kiek prieš ir susilaikiusių kartu sudėjus), balsuojama dar kartą. Jeigu balsavus dar kartą balsai pasiskirsto po lygiai, balsavimas tęsiamas komisijos nuostatų nustatyta tvarka.“.

Atsižvelgiant į tai reikalinga pakeisti Skuodo rajono savivaldybės Želdynų ir želdinių apsaugos, priežiūros ir tvarkymo komisijos nuostatus.

**2. Siūlomos teisinio reguliavimo nuostatos.**

Vadovaujantis Lietuvos Respublikos vietos savivaldos įstatymu viena savivaldybės tarybos kompetencijų yra komisijų nuostatų tvirtinimas; Lietuvos Respublikos želdynų įstatyme numatyta, kad savivaldybės želdynų ir želdinių apsaugos, priežiūros ir tvarkymo komisijos nuostatus tvirtina savivaldybės taryba.

**3.** **Laukiami rezultatai.**

Pakeitus Skuodo rajono savivaldybės želdynų ir želdinių apsaugos, priežiūros ir tvarkymo komisijos nuostatų punktą, bus tinkamai organizuojamas balsavimas komisijos posėdžiuose.

**4.** **Lėšų poreikis sprendimui įgyvendinti ir jų šaltiniai.**

Sprendimui įgyvendinti lėšos nereikalingos.

**5. Sprendimo projekto autorius ir (ar) autorių grupė.**

Pranešėja ir rengėja – Statybos, investicijų ir turto valdymo skyriaus vyresnioji specialistė Živilė Vaserytė.